
SACRUM. 


I. 

l)e  P.  Papinii  Statii  uitae  et  carminum  temporibus  nimis 
scire  uoluit  Dodwellus,^)  quicquam  sciri  posse  desperauit 
Grossius,^)  singula  adtulerunt  Handius^)  Friedlaender^)  Im- 
hofius^)  Stobbius^),  ego  quae  inuenisse  mihi  uisus  sum,  iam 
proponam. 

Atque  cum  omnia  fere  quae  de  Statio  scimus  ex  uno  fluant 
fonte,  scilicet  ex  ipsius  carminibus,  hinc  initium  disputationis 
sumendum  erit,  et  primum  sibi  uindicant  locum  siluae,  quippe 
quae  phirimas  temporis  notas  contineant  et  plurima  de  poetae 
uita  doceant. 

Ahis  temporibus  hos  Hbellos,  quibus  coniunctis  sihiarum 
nomen  poeta  indidit,  esse  scriptos  et  in  eorum  ad  quos  specta- 
bant  manus  traditos ,  aliis  in  publicum  editos  ipsorum  natura 
aperte  ostendit.  lara  cum  Statius  singulos  in  unum  uohimeu 
congregaret,  non  certum  ahquem  ordinem  secutus  est,  nisi 
quod  carmina  quae  aut  ei  scripta  erant,  cui  librum  dedicabat, 
aut  quae  imperatorem  celebrabant,  in  initio  collocaret;  non 
igitur  carmina  quae  priora  leguntur,  hanc  ob  causam  prius 
scripta  esse  putanda  sunt,  sed  apparet  uel  fieri  potuisse,  ut 
antiquiora  libro  recentiori  insererentur.     Singulos  hbros  seor- 


1)  Annales  Velleiani   Quiutilianei  Statiani,  Oxonii  1698. 

2)  Obseruatorum  iu  Statii  siluis  specinien,  Berolini  1861. 

3)  in  editioue  Statii  vol.  I. 

^)  de  temporibus  librorum  Martialis  Domitiano  imperante  editorum  et  sU- 
uanim  Statii  Regiomont.   1862. 

^)  ecloga  ad  uxorem  emend.  et  tduot.    Ilalis  18C3. 
^)  Pbilologus  XXVI   1867. 


sim  esse  editos  cum  eo  probatur,  quod  cuique  praefixa  est 
epistula  dedicatoria,  tum  quarti  libri  praefatione,  in  qua  poeta 
ad  iudicia  hominum  respicit ,  qui  reprehenderant ,  quod  talia 
edidisset.  Quod  tam  manifestum  est,  ut  Marklandi  errorem, 
qui  ad  praef.  libri  V.  hunc  librum  quasi  secundae  sy-Socrso)^ 
quattuor  prioribus,  qui  una  in  publicum  prodierint,  opponit 
praeterire  liceat. 

Itaque  distinguendum  est,  quo  tempore  singulae  scriptae 
sint  eclogae  et  quo  editi  sint  libri.  Friedlaender  in  definien- 
dis  temporibus  hanc  iniit  rationem  ut,  cum  Statium  et  Martia- 
lem  eadem  argumenta  nonnunquam  tractare  uideret,  libros 
utriusque  poetae,  in  quibus  carmina  eiusdem  argumenti  inue- 
niantur,  eodem  tempore  esse  editos  contenderet.  Atque  certe 
quidem  Martialis  libri  plura  offerunt  temporis  indicia  (quae 
pleraque  recte  perspexisse  Friedlaenderum  puto),  sed  magis  ad 
constituenda  tempora  quibus  singula  carmina  Statius  scrip- 
serit  quam  quibus  libros  ediderit  ualere  mihi  uidentur.  lam 
si  certiora  quaerimus,  duas  inuenimus  temporum  notas  quibus 
quasi  terminis  includitur  primi  et  ultimi  libri  editio.  Altera 
in  eo  posita  est,  quod  nullum  carmen  ante  Domitiani  mortem 
confectum  esse  non  potest,  immo  epistula  ad  Abascantum  pri- 
mae  quinti  libri  eclogae  praefixa  plena  est  adulationum  in  Do- 
mitianum ;  altera  Friedlaendero  non  erat  nota  neque  profecto 
mihi  innotuisset,  nisi  Mommsenus  praeceptor  dilectissimus  cum 
de  Rutilio  Gallico  agerem  mihi  ut  animum  aduerterem  ad  in- 
scriptionem  quam  exhibet  Gruterus  p.  CCG  auctor  fuisset. 
Quae  inscriptio,  fragmentum  fastorum  quorundam  sacerdota- 
lium,  non  satis  constat  cuius  collegii,  non  solum  Rutilium 
Gallicum  cui  scripsit  Statius  quartam  primi  libri  eclogam  anno 
68  sacerdotem  esse  factum,  sed  etiam  quo  anno  mortuus  sit, 
docet.  Quod  ut  melius  perspiciatur  priorem  lapidis  partem  huc 
perscribam. 


DEC .  XXVII 
.  DLECTUS  .  AD  .  NVMERVM  .  EX  .  S  ,  C 

CAES.AVG 

GERMANICVS 

CLAVDIO  .  CAESARE  .  AVG  .  GERMAN  .  V 

. .  R  .  CORNELIO  .  ORFITO  .  COS 

P  .  R  .  C  .  ANN  .  DCCCIIII 

. .  RVTILIVS  .  G  . . .  ICVS  .  COOPTATVS 

. .  ALERIO  .  THRACHALO  .  LI .  CATIO  .  SILIO  .  ITAL  .  COS 

P  .  R  .  C  .  ANNO  DCCCXXI 

TETTIENVS     .     SERENVS 

COOPT 

IMP  .  CAES AVG  .  GER  .  XVI .  COS 

Q  .  VOLVSIVS  .  SATVRNINVS 
P  .  R  .  C  .  AN  .  DCCCXLffll 
Decurias  in  sacerdotum  collegiis  singnla  loca  dici,  eos  igi- 
tur  qui  uni  eidemque  decuriae  sunt  adscripti,  se  inuicem  secu- 
tos  esse,  constat.  IUa  decuria  XXVII  quae  in  hoc  lapide  occur- 
rit  noua  instituta  est  anno  a.  u.  804,  cum  Nero  uirilem  togam 
sumeret  et  in  quattuor  maiora  sacerdotum  collegia  cooptare- 
tur.'^)  Post  Neronis  mortem  ipso  anno  69  in  eius  locum  coop- 
tatur  Rutilius  Gallicus,  hunc  a.  92  Tettienus  Serenus  sequitur, 
illo  igitur  anno  aut  sub  finem  praecedeutis  anni  Gallicum  mor- 
tuum  esse  oportet,  non  longum  enim  iuteruallum  inter  mortem 
et  nouam  cooptationem  intercedere  solebat.  Primus  autem 
siluarum  liber  post  mortem  demum  Gallici  editus  est,  dicit 
enim  Statius  in  epistula  ad  Stellam  quam  huic  hbro  praemisit: 
^sequitur  libeUus  Rutilio  Gallico  conualesceuti  dedicatum,  de 
quo  nihil  dico  ne  uidear  defuncti  testis  occasioue  meutiri.' 
Breuibus  igitur  interuallis  quinque  libri   iuuicem  se  excepe- 


7)  Tac.  ann.  XII  41  cum  adnoUtione  Nipperdei. 


runt,  cum  primus  non  ante  annum  92,  quintus  non  post  XVII 
octobr.  a.  96  editus  sit. 

Hoc  constituto  ad  singula  carmina  examinanda  transeo.  At- 
que  qua  equus  maximus  Domitiani  celebratur  ecloga  omnium 
primi  libri  nouissima  esse  mihi  uidetur.  Ueri  enim  est  simile 
Statium  tanto  honore  quod  ipse  imperator  carmen  tradi  sibi 
iusserat  incitatum  esse,  ut  et  illud  et  alia  quaedam  antea 
scripta  publici  iuris  faceret.  Neque  quicquam  obstat,  quo 
minus  hanc  eclogam  anno  91  exeunte  aut  initio  a.  92  scriptam 
esse  putemus,  sed  affirmare  hoc  tantum  licet,  statuam  dedica- 
tam  esse  post  pacem  cum  Dacis  factam  et  ante  bellum  Sarma- 
ticum.  Compositum  enim  fuisse  bellum  cum  Dacis  gestum^ 
apparet  e  uersu  27 

qui  nec  in  externos  facilis  saeuire  furores 

das  Cattis  D  a  c  i  s  q  u  e  fidem 
bellum  Sarmaticum  nondum  incepisse  euersibus  79  sq.  quibus 
poeta  omnia  enumerat  bella,  quae  Domitianus  usque  ad  id  tem- 
poris  gesserat:     tu  bella  louis,  tu  proelia  Rheni 

tu  ciuile  nefas,  tu  tardum  in  foedera  montem 

longo  Marte  domas. 
Friedlaender  contra  sibi  persuasit,  in  extrema  parte  a.  90  po- 
nendum  esse  hoc  carmen,  atque  his  quidem  ex  causis:  scatere 
laudibus  uictoriae  Dacicae  adeo  ut  de  tempore,  quo  scriptum 
sit,  dubitari  nequeat,  statim  post  triumphum  Dacicum  hanc 
statuam  erectam  esse;  deinde  poetam  u.  97  sq.  luliam  T.  f 
non  praeteriturum  fuisse,  si  tunc  iam  mortua  et  inter  diuos  re- 
lata  fuisset,  quod  a.  90  factum  esse  e  nummo  apud  Eckhehum 
VI  366  constet.  Quod  extremo  loco  dicit,  certum  non  esse 
patet,  potuit  sane  poeta  etiam  Juliam  a  Domitiano  ualde  ama- 
tam  e  coelo  descendentem  et  statuae  imperatoris  oscula  figen- 
tem  fingere,  non  debuit;  nominauit  patrem  fratrem  filium,  qui 
omnes  artissimo    cognatiouis    uinculo    cum  Domitiano    con- 


iuncti  erant.  Neque  si  reuera  uiua  lulia  hoc  carmen  scrip- 
serit,  necesse  est,  ut  ante  fiuem  anni  90  scriptum  sit,  quo  er- 
rore  ea  quoque  quae  de  tempore  sexti  libri  Martialis  dicit 
Friedlaender  laborant.  Nummi  enim  ad  quos  prouocat  hanc 
habent  inscriptionem: 

DIVAE  .  lYLIAE  .  AVG  .  DIVI .  TITI .  F  .  S  .  P  .  Q  .  R 
IMP  .  CAES  .  DOMIT  .  AVG  .  GERM  .  COS  .  XV  .  CENS  , 
PER . P . P . 
Carent  mentione  tribuniciae  potestatis,  certo  igitur  ex  annis  90 
et  91,  quibus  imperator  COS  .  XV  erat,  adfigi  nequeunt.    Sed 
cum  in  aliis  nummis,  qui  ceterum  plaue  eandem  inscriptionem 
habent,   Domitianus   COS  .  XVI  dicatur,   uerisimile  e^^t,    non 
a.  90  sed  91  luliam  mortuam  esse.     Quod  deinde  dicit  sca- 
tere   carmen  laudibus   uictoriae   Dacicae    ita   ut   statim  post 
triumphum  scriptum  esse  pateat,  minime  comprobare  possum. 
Apparet  in  carmine,  quo  Domitianus  celebratur,  plus  de  rebus 
ab  eo  gestis  dicendum  esse  quam  in  epithalamio  quodam  aut 
in  consolatione ,  sed  ne  illud  quidem  dici  potest,  in  hoc  car- 
mine  praeualere  Dacicae  uictoriae  laudes,  semper  coniunctam 
inuenies  Dacici  belli  memoiiam  et  Germanici: 
u.  7.    qualem  modo  frena  teuentem 

Rhenus  et  attoniti  uidit  domus  ardua  Daci 

u.  28.  das  Cattis  Dacisque  fidem  et.  u.  79. 

immo  u.  51  solius  Germanici  belli  mentio  fit,  Rlienus  enim 

est,  non  Hister  quem  pedibus  calcat  Domitiani  equus.^^)    Deui- 

que  uix  credibile  est,  statim  post  triumphum  —  immo  eius 


^)  Hiuc  posset  aliquis  suspicari,  ad  Geimanicas  Domitiaiii  uictorias  cele- 
brandas  senatum  populumque  Romanum  hanc  statuam  faciendam  cnrasse, 
eamque  post  finem  demnm  Dacici  belli  perfectam  esse,  sed  constat,  semper 
Domitianum  Germanica  maxime  expeditione  gloriatum  esse,  ut  praecipuc  de- 
monstrant  nummi  de  quibus  loquitur  Eckhelius  VI  3^0.  Nihil  igitur  certi 
hinc  colligas. 

solemnium  partem  fecisse  dedicationem  equestris  statuae  Stob- 
bius  putat  —  Statium  hoc  carmen  scripsisse,  in  quo  ne  uerbo 
quidem  triumphus  commemoratur. 

Permirum  est,  Martialem  neque  d^dicationem  huius  statuae 
celebrasse,  neque  ullum  eius  extare  carmen,  in  quo  ipsam 
commemorari  pro  certo  adfirmari  possit.  Friedlaender  qui- 
dem  duo  carmina  ab  interpretibus  non  intellecta  inuenisse  sibi 
uisus  est: 

VIII  44,  6  foroque  triplici  sparsus  ante  equos  omnes 

aedemque  Martis  et  colosson  Augusti 
et  VIII  60  summa  Palatini  poteras  aequare  colossi, 
si  fieres  breuior,  Claudia,  sesquipedem. 
Priore  loco  fieri  posse  concedo  ut  de  Domitiani  equo  cogi- 
temus,  altero  nego.  Nam  quod  Friedlaender  dicit,  Palatinum 
non  ideo  dictum  esse  colossum,  quod  prope  a  Palatio  positus 
esset,  sed  eo  sensu  quo  Domitianum  Palatinum  tonantem  ap- 
pellet  IX  39,  1.  86,  7,  non  intellego.  Palatinum  tonantem  im- 
peratorem  Martialis  dicit,  quia  duo  loues  esse  fingit,  alterum 
coelum  obtinentem  alterum  Palatium.  Quare  si  eo  sensu  dic- 
tum  est  Paiatinus  colossus,  quo  Palatinus  tonans,  quod  nemo 
negabit,  colossus  quidam  significatur,  qui  in  Palatino  monte 
erat.  lam  comparandum  est  carmen  70  libri  I,  ubi  de  equo 
Domitiani  propter  temporum  et  locorum  diuersitatem  cogitare 
non  licet,  et  apparebit,  reuera  prope  Palatium  ingentem  sta- 
tuam  imperatoris  fuisse: 

u.   5.  inde  sacro  ueneranda  petes  Palatia  cliuo 
plurima  qua  summi  fulget  imago  ducis 
nec  te  distineat  miri  radiata  colossi 
quae  Rhodium  moles  uincere  gaudet  opus. 
Sed  ad  secundum  carmen  transeo.     Ea  quae  poeta  u. 
174 — 181  de  Dacis  exuuiis  laurisque  recentibus  dicit  ad  finem 
belli  Dacici  referenda  esse   docemur  Martialis  epigrammate 

XXI  libri  VI,  quo  ille  Stellae  et  Violentillae  nuptum  celebrat. 
Hunc  enim  librum  post  triumphum  de  Dacis  actum  publicaturu 
esse  constat.  Triumphauit  autem  Domitianus  de  Dacis  secun- 
dum  Eusebium  unicum  testem  a.  210G  (i.  e.  octob.  90 — 91). 
lam  cum  Stella  uondum  magistratum  illum,  in  quo  uictoriam 
celebraturus  erat,  iniisset,  cum  Violentillam  in  matrimonium 
duceret,  necesse  est,  ut  hoc  carmen  anno  90  exeunte  scrip- 
tum,  triumphus  a.  9 1  actus  sit,  ut  recte  Stobbius  obseruauit/^) 
In  carmine  quarto^  quod  Statius  Rutilio  Gallico  dedica- 
uit,  saepius  commemorantur  ludi  saeculares,  quos  Domitianus 
sub  fine  anni  88  celebrauit,  neque  multo  post  scriptum  esse 
indicare  mihi  uidentur  uersus  1 7  sq. 

nec  tantum  induerint  fatis  noua  saecula  crimen, 

aut  instaurati  peccauerit  ara  Tarenti 
ne6  non  uers.  96.  neque  enim  frustra  mihi  nuper  honora 

carmina  patricio  pueri  sonuistis  in  ostro. 
Qua^^  quae  u.  90  sq.  leguntur  de  rebus  a  Gallico  in  Dacia 
ip  j  imperatore  duce  gestis  non  ad  secundam  Domitiani  con- 
tra  Dacos  expeditionem  a.  89^^),  sed  ad  eam,  quam  Oppio 
Sabino  interfecto  suscepit,  referenda  sunt,  ad  eandem  de  qua 
StatiuslII  3,  117  dicit: 

cum  prima  truces  amentia  Dacos 

impulit  et  magno  gens  est  damnata  triumpho. 
De  reliquis  primi  libri  eclogis  nihil  constat,  nam  quod  ia 
balneum  Claudii  Etrusci  a  Statio  carmine  quinto  descriptum 
Martiahs  est  epigramma  XLII  libri  VI  hoc  tantum  ostendit, 
circa  idem  tempus  scriptum  esse,  quo  epithalamium  Stellae  et 
Violentillae,  non  enim  ueri  est  simile,  alterum  poetam  lougo 
interuallo  post  alterum  hoc  commuuis  amici  aedificium  uidisse 
et   laudasse.     Sed   iude   docemur,   ne  tum  quidem^a.  00/01) 


9)  1. 1.  p.  66. 

l^)  Henzen  relazione  p.  49.  bulletino  archeol.  1869  p.  112. 

poetam  Thebaidem  suam  prorsus  de  manu  emisisse,  dicit  enim 
uersu  8 : 

paulum  arma  nocentia,  Thebae, 
ponite,  dilecto  uolo  lasciuire  sodali. 
AUerius  libri  carmina  nullas  continent  temporum  notas^ 
nam  quam  in  secundo  inuenisse  sibi  uisus  est  Imhofius  ualde 
dubiam  esse  existimo,  Dicit  hoc  carmen  ante  Vesuuii  confla- 
grationem  compositum  esse  probari  ex  eo  quod  PoUii  uilla 
Surrentina  dicta  sit  cultu  aequalis  Tirynthiae  aulae  h.  e.  Her- 
culaneo  incolumi  etiamtum  u.  109 

nec  te  cultu  Tirynthia  uincat 
aula  Dicarcheique  sinus,  nec  saepius  istis 
blanda  Therapnaei  placeant  uineta  Galesi. 
Mihi  haec  uerba  haud  ita  plana  uidentur.  Quo  modo  enim  Ti- 
rynthia  aula  urbem  aliquam  aut  regionem  significaret?  dicen- 
dum  erat  Tirynthia  tecta,  ut  apud  Silium  I  661  (de  Sa- 
gunto),  aut  similia,  Tirynthia  uero  aula  nisi  de  templo  quodam 
Herculis  dici  non  posse  puto;  quare  hoc  loco,  ubi  amoenae 
regiones  enumerantur,  de  celeberrimo  Hercuiis  Tiburtini  tem- 
plo  si  cogitaremus  fortasse  in  leuitatis  crimen  non  incidere- 
mus.^^)  Sed  vStatius  de  regione  aut  de  uilla,  non  de  templo 
loqui  debuit,  nec  Tibur  Tirynthia  aula  dici  potuit  sed  potius 
Tirynthii  colles  ut  dixit  Martialis  Herculeos  colles  lY  57  VII 
13.  Praeterea  ne  Tibur  significari  existimemus  impedire  uide- 
tur,  quod  tam  arte  coniunguntur  Tirynthia  aula  et  Dicar- 
chei  sinus.  Mihi  persuasum  est  Statium  scripsisse  Tirynthia 
arua  Dicarcheique  sinus,  pro  qua  coniectura  quodam  modo  fa- 
cit  Rhedigeranus  in  quo  legitur  uincant. 

Sed  quaenam  poeta  dicat  Tirynthia  arua,  incertum  relin- 
quam,  optime  cogitemus  de  Baiis  'qua  iacet  Herculeis  semita 


11)  cf.  Stat.  silu.  Iir  1,  182   Tiburna  domus;  I  3,  79  templa  Tirynthia. 

litoribus'  Prop.  I  11,2.   Eodem  inodo  Puteoli  et  Baiae  coniunc- 
tae  sunt  a  Statio  silu.  V  3,  169 

quosque  Dicarcliei  portus  Baianaque  mittunt  litora. 

Aliam  deinde  causam  Inihofius  adfert,  qua  hoc  carmen 
ante  patris  Statii  mortem  compositam  esse  demonstret,  uersus 
sexti  uerba:  'laetum  post  patrii  quinquennia  lustri'  significare 
Statium  uictorem  in  ludis  eo  anno  Neapoli  celebratis  fuisse. 
Et  uidetur  sane  semel  tantum  idque  patre  uiuo  in  his 
ludis  uictoriara  reportasse^^)  sed  neque  hoc  certum  est, 
neque  illud  'laetum'  necessario  de  uictoria  intellegen- 
dum  est.  Contra  si  tria  carmina  quae  Statius  in  PoIIii 
eiusque  generi  honorem  fecit  II  2,  III  1,  IV  8  perlegimus,  ad- 
paret,  ea  non  multum  tempore  distare.  Nam  in  primo  iam 
PoIIius  a  rebus  publicis  tractandis  in  otium  secessit  (II  2, 
133  sq.),  PoIIa  uxor  non  florens  aetate,  sed  quamquam  anus 
iuuenili  praedita  gratia  depingitur  (II  2,  10,  147)  —  in  altero 
caetera  similia  sunt,  (III  1,  u.  66^  87,  159  sq.)  accedit  mentio 
duorum  nepotum  (u.  175sq.)  Tertium  denique  carmen  scriptum 
est  in  tertii  nepotis  diem  natalem  neque  dubitari  potest, 
quin  eiusdem  lulii  Menecratis  liberi  sint,  qui  III  1  commemo- 
rantur,  si  conferimus  IV  8,  25  sq.  et  III  1,  176.  lam  cum 
alterum  carmen  (III  1)  non  ita  multum  ante  quam  ederetur 
ortum  esse  praefatione  tertii  libri  (praecipue  u.  8 — 11)  com- 
probetur,  plane  a  ueri  similitudine  abhorret,  primum  (II  2) 
quindecim  fere  annis  ante  (ante  a.  79)  conscriptum  esse. 

Friedlaender  de  tempore  septinii  huius  libri  carminis 
aliquid  colligi  posse  putauit  inde  quod  hoc  carmeu  respondet 
Martialis  epigr.  21 — 23  libri  VII.  Mirum  autem  in  modiim  in 
iis  quae  exposuit  sibi  ipse  contradicit.  Nam  ubi  de  septimo 
Martialis  libro  loquitur  (p.  10  1.  1.),  omnia  carmiua  hieme  auui 

12)   Stat.  silu.  V  3,  225   IIl  5. 

93  scripta  esse  uideri  contendit,  et  inde  effici,  Lucani  quoque 
diem  natalem  (qui  carminibus  21-23  celebratur)  in  hiemem  in- 
cidisse.  Deinde  p.  14  ubi  eodem  ordine  Martialis  et  Statii 
carmina,  quae  eadem  argumenta  tractent,  se  excipere  de- 
monstrare  studet,  etiam  haec  utriasque  poetae  carmina  adfert, 
hieme  igitur  anni  93  Statii  c.  II  7  scriptum  esse  putauit.  Et 
tamen  p.  16  secundum  Statii  librum  paulo  post  lanuarium 
mensem  anni  91  editum  esse  statuit.  Tota  haec  argumen- 
tatio  uitiosa  est.  Primum  iam  Tillemontius  in  nota  XI  ad 
Domitiani  uitam  uidit,  non  in  annum  93  sed  in  a.  92  Do- 
mitiani  in  Sarmatas  expeditionem  incidisse.  Tacitus  enim  iu 
Agricolae  uita  c.  42.  43  docet,  imperatorem  mense  Augusto  a. 
93  non  in  Sarmatia,  sed  prope  urbem  fuisse.  Et  Stobbius 
recte  alia  quoque  argumenta  protulit,  quibus  Friedlaenderi  (i. 
e.  Clintonis)  temporis  huius  belli  computatio  refutatur.  Ce- 
terum  ex  eo  quod  nullum  carmen  inuenitur,  quod  hieme  scrip- 
tum  esse  non  possit,  nullo  modo  efficitur,  ut  necessario  omnia 
hieme  scripta  sint;  ne  id  quidem  certum  est,  ad  unum 
eundemque  diem  natalem  celebrandum  utrumque  poetam  Pol- 
lae  haec  carmina  dedicasse,  etsi  mihi  quoque  hoc  probabile 
uidetur. 

Ut  de  singulis  carminibus  ita  etiam  de  editione  secundi 
libri  nihil  constat,  nam  quod  Friedlaender  adfert  p.  1 6 :  'se- 
cundus  liber  primum  breuissimo  interuallo  secutus  esse  debet^ 
quoniam  Statius  carmen  de  morte  Glauciae  quod  Martialis  in 
VI  inseruit,  huic  libro  reseruare  potuit^,  ualet  quidem  ad  tem- 
pus  indagaudum  quo  Glaucias  mortuus  et  Statius  herum  eius 
consolatus  sit^^),  non  uero  quo  hunc  librum  ediderit,  praesertim 
cum  sciamus  iam  primum  librum  non  ante  a.  92  esse  editum. 


^3)  ante  annum  91,  quo  sextus  Martialis  liber  editus  est. 

Libri  tertii  carmen  tertium  post  expeditionem  a  Do- 
mitiano  contra  Marcomannos  et  Sarmatas  susceptam,  aut,  ut 
accuratius  dicam,  post  mensem  lanuarium,  quo  Domitianus 
in  urbem  reuertit  et  lauream  loui  Capitolino  retulit,  (anni  94, 
debuit,  ut  supra  uidimus,  93)  scriptum  esse  Friedlaender  sta- 
tuit,  buc  enim  spectare  uersus  167  sq. 

haec  est,  quae  uictis  parcentia  foedera  Cattis, 
quaeque  suum  Dacis  donat  clementia  montem, 
quae  modo  Marcomannos  post  horrida  bella  uagosque 
Sauromatas  Latio  non  est  dignata  triumpho. 
Stobbius  autem  ualde  contra  hanc  sententiam  pugnat.  Di- 
cit,  cum  haec  ecloga  eodem  tempore  sit  scripta,  quo  Martialis 
epigramma  VII  29,  Martialis  lib.  VII  autem  editus  sit  antequam 
bellum  Sarmaticum  anni  92/93  finitum  esset,  non  de  hoc  bello 
sed  de  anteriore  quodam  cum  Marcomannis  et  Sarmatis  gesto 
cogitandum  esse.  lam  cum  Xiphilinus  67,  7  narret,  Domitia- 
num  a  Marcomannis  uictum  et  fugatum  Dacorum  regi  Dece- 
balo  pacem  aequis  condicionibus  concessisse,  hoc  bellum  Statii 
uersibus  significari  putat.  Eodem  modo  Imhofius,  qui  nuUum 
bellum  Sarmaticum  post  a.  91  agnoscit,  haec  interpretari 
debet.  Difficultatem  aliquam  subesse  recte  perspexit  Stobbius, 
sed  minus  bene  hanc  difficultatem  ipsum  soluisse  existimo. 
Statii  enim  uerba,  quae  supra  adscripsi,  aperte  docent,  non  de 
illa  Domitiani  contra  Marcomannos  expeditione  cogitari  posse, 
quae  in  annum  90,  intra  luHaui  uictorias  et  pacem  cum  Dacis 
factam  incidit,  priore  enim  loco  Statius  hanc  pacem  comme- 
morat  (quaeque  suum  Dacis  douat  clemeutia  moutem)  et 
deinde  pergit,  'quae  modo  Marcomannos'  sq.  Id  quod  est 
modo  satis  indicat,  de  tempore  recentiore  Statium  ioqui. 
Neque  quod  dicit  hos  populos  Domitiauum  Latio  uon  esse  dig- 
natum  triumpho  sine  ui  quadam  dictum  est.  Constat  enim, 
post  belhim  Sarmaticum  Domitiauum  triumphum  recusasse  et 

satis  habuisse  ut  loui  Capitolino  lauream  referret,  et  hanc  si- 
mulatam  modestiam  poetas  ualde  laudare^^).  Retinendum 
igitur  est,  Statium  liis  uersibus  significare  bellum  Sarmaticum 
anno  92  gestum,  praesertim  cum  cladem  illam  Domitiano  a 
Marcomannis  iulatam  ne  Martialis  quidem  unquam  tamquam 
uictoriam  celebrauerit.  lam  Stobbius  contendit,  hoc  eam  ob 
causam  fieri  non  posse,  quod  Claudius  Etruscus  mortuus  esset 
ante  quam  hoc  bellum  conficeretur.  Quod  uereor  ut  de- 
monstrare  possit,  quando  enim  ille  mortuus  sit,  plane  nes- 
cimus,  hoc  tantum  constat,  septimum  Martialis  librum  in  quo 
eius  epitaphium  legitur,  editum  esse  mense  Decembri  anni  92, 
cum  Domitiani  reditus  cotidie  expectaretur,  certe  igitur  bel- 
lum  finitum  esset.  Sed  illud  difficultatem  aliquam  parare 
posset,  quod  Martialis  in  libro  septimo  nescire  uidetur,  impera- 
torem  non  triumphaturum  esse^^).  Sumendum  igitur  est  Clau- 
dium  Etruscum  diem  supremum  obiisse  anno  92  exeunte,  et 
Statium  consolationem  ad  filium  non  statim  post  patris  mortem, 
ut  Martialis  epitaphium  VIII  40,  sed  pauUo  post  scripsisse, 
cum  Domitianus  iam  urbem  intrasset  et  triumphum  recusasset. 
Neque  sane  credibile  est,  ipso  funeris  tempore,  quo  carmen 
scripsisse  se  fingit,  Statium  lugenti  Etrusco  dedisse.  Sed  si  quis 
ita  rem  expUcari  posse  neget,  unum  illud  rehquum  sit,  ut  dicat, 
poetam  cum  carmen  in  publicum  ederet  hoc  loco  duo  uersus 
(170.  171)  ad  imperatoris  laudem  pertinentes  inseruisse. 
Utrum  sit  uerum  equidem  diiudicare  non  ausim. 

In  reliquis  huius  libri  carminibus  certa  temporis  indicia  non 
inueni,  nisi  quod  unum  carmen  ei  insertum  esse  patet,  quod 
scriptum  erat  iam  ante  quam  siluarum  editionem  poeta  insti- 


14)  cf.  Suet.  Do.  6  Martial.  VITI  15,  5  secretos  triumphos  Stat.  IV  1,  39 
tantum  permitte  triumphos. 

15)  cf.  VIII  2,7;  6,  7;  8,  10. 

tueret,  secundum  dico,  in  quo  de  Thebaide  nondum  finita 
loquitur  u.  35 

si  uestras  amor  est  mihi  pandere  Thebas 
nec  cano  degeneri  Phoebeum  Amphiona  plectro 
et  u.  142   ubi  redeunti  amico  se  narraturum  esse  pollicetur, 
quid  egerit  annis,  quibus  ille  in  Syria  militauerit: 
ast  ego  deuictis  dederim  quae  busta  Pelasgis 
quaeque  laboratas  claudat  mihi  pagina  Thebas. 

In  prooemio  autem  primi  libri  Siluarum  iam  haec  scripse- 
rat:  adhuc  pro  Thebaide  mea  quamuis  me  reliquerit 
timeo.  Tamen  ipsi  quos  adscripsi  uersus  probant,  non  multo 
ante  absolutum  opus  Statium  hoc  propempticum  cecinisse. 

Mirum  in  modum  errauit  Friedlaender  in  iis  quae  de 
quarto  carmine  dixit,  quod  quidem  quantum  ad  Statium  nihil 
nocuit,  sed  causa  fuit  ut  nonum  Martialis  librum  perperam 
anno  95  tribueret.  Cum  enim  hoc  carmen  Earino  dedicatum 
respondere  dixisset  Martialis  ep.  11  —  13  16  [—18]  36  lib. 
VIII  (debuit  IX),  inde  concludit,  ante  annum  95  et  Statii 
libros  tres  priores  et  Martialis  octo  primos  editos  esse.  Et 
ita  cum  p.  1 2  tum  in  conspectu  p.  1 6  octauum  librum  Mar- 
tialis  anno  94,  nonum  anno  95  tribuit.  Sed  nonum  librum 
post  XVII  consulatum  Domitiani,  qui  nunquam  in  eo  comme- 
moratur  publicatum  esse  plane  incredibile  est,  apparet  igitur, 
eum  anno  94  adsignandum  esse,  auno  95  autem  priorem 
decimi  libri  editionem  prodiisse,  continentem  illam  haud  dubie 
carmina  in  huius  consulatus  laudem,  quae  omissa  sunt,  cum 
Nerua  imperante  denuo  liber  ederetur. 

IUud  autem  recte  perspexisse  Friedlaenderum  existimo,  edi- 
tum  esse  tertium  siluarum  librum  ante  annum  95.  Imhofius 
quidem  aliter  sentire  uidetur,  cum  eclogam  ad  uxorem  anuo 
95  compositam  esse  dicat^^).    Sed  mihi  nuuquam  persuadebit 


16)   1.  1.  (not.  5)  p.  21. 


poetam  primam  quarti  libri  eclogam,  qua  septimum  decimum 
consulatum  imperatoris  celebrat,  non  tertio  libro  inserturum 
fuisse,  si  hunc  postea  edidisset,  quam  carmen  scripserat.  Nam 
in  tali  carmine  sane  maior  erat  gratia  celeritatis,  quam  in  aliis. 
Mihi  tertii  libri  nouissima  uidetur  ea  ecloga,  quae  ultimo  loco 
posita  est,  ad  uxorem  scripta.  Etenim  uix  dubitari  potest,  quin 
poeta  eam  composuerit,  cum  librum  ederet,  minus  ut  uxori 
persuaderet,  quam  ut  cum  Pollio  amico  consilium  in  patriam 
secedendi  communicaret^^).  Neque  eam  ob  causam  amoeni- 
tatem  iliius  Campaniae  regionis  tam  adcurate  eum  descripsisse 
puto,  ut  uxori,  quippe  quae  eam  nunquam  uidisset,  (ita  Imho- 
fius  1.  1.  p.  16)  amorem  eius  iniceret,  sed  ut  patriam  suam 
laudibus  extolleret. 

Quarti  lihri  carmen  primum  ortum  esse  mense  lanuario 
anni  95  per  se  patet,  minus  de  altero  constat,  quod  Dodwel- 
lus  eidem  anno  adsignat,  Grossius  et  Imhofius  tempori  multo 
priori,  quia  poeta  dicere  non  potuisset  u.  62 

saepe  coronatis  iteres  quinquennia  lustris 
si  ante  quam  hoc  carmen  scriberet,  iam  in  his  quinquenniis 
uictus  esset.  Quod  nihili  est.  Nam  quod  Florus  poeta,  ad 
quem  nos  reuocat  Imhofius,  Romam  reliquit  aegre  ferens,  quod 
magni  louis  corona  sibi  non  obtigisset,  prorsus  nihil  facit  ad 
Statium.  Sane  hic  quoque  se  uictum  esse  non  dolere  non  po- 
tuit,  nullum  tamen  extat  uestigium,  eum  clade  sua  tantopere 
ofifensum  fuisse,  ut  quae  illo  uersu  optantur  blande  optare  non 
potuisset,  praesertim  cum  quanti  Domitianus  hos  agones  aesti- 
mauerit  constet.^^)  Equidem  ut  Dodwelli  potius  partes  sequar 
id  praecipue  facit,  quod  talia  carmina  non  scribebantur,  ut  in 
scriniis  absconderentur,  sed  imperatori  dedita  quam  primum 


l'^)  cf.  epistulam  ad  Ponium  (in  fine). 
18)  Suet.  Do.  4. 

in  piiblicum  proderentiir.  Et  si  reuera  poeta  animi  fuissettara 
pusilli,  ut  post  cladem  suam  ilhim  uersum  'saepe  cororjatis 
iteres  quinquennia  lustris'  non  scriptnrus  fuisset,  ego  profecto 
putarem,  eum  ne  editurum  quidera  fuisse  post  cladem  hoc  car- 
men  antea  conscriptum,  aut  certe  omissurura  fuisse  liunc 
uersura. 

Viara  Domitianara  Sinuessa  Puteolos  ducentera,  in  cuius 
honorem  tertium  huius  libri  carmen  Statius  composuit  anno 
95  dedicatam  esse  testatur  Dio  LXYII  13. 

Quod  quarto  loco  legitur  carmen,  omniura  huius  libri  re- 
centissiraura  esse  haec  praefationis  uerba  probant,  quibus  Sta- 
tius  amicum  Victorium  adloquitur:  'cuius  (uiae  Domitianae) 
beneficio  tu  quoque  maturius  epistulam  meara  accipies,  quara 
tibi  in  hoc  libro  a  Neapoli  mitto.'  Scripta  est  haec  epis- 
tula  aestate  (cf.  u.  12 — 20,  39 — 43)  anni  95  cum  uia  Dorai- 
tiana  raodo  finita  esset,  aliter  enira  ineptura  erat  de  beneficio 
loqui  quod  haec  uia  etiara  Marcello  adferat. 

Ultiraura  carmen  iis  ut  uidetur  saturnaliis  scriptum  est, 
quae  editionem  libri  quarti  praecedebant  (anni  igitur  94),  nam 
quo  de  prioribus  minus  cogitemus  irapediunt  praefationis  uerba 
'interim  hendecasyllabos,  quos  saturnalibus  una  risimus,  huic 
uolumini  inserui.' 

Quae  praeterea  in  hoc  libro  leguntur  carmina  quo  anno 
scripta  sint  non  indicant,  ilhul  tantura  manifestum  est  quin- 
tura  uere  esse  scriptum  (u.  5 — 12)  septiniura  non  raulto 
ante  editioneni  libri  (cf.  praef.  u.  19  sed  nuuc  quoque  euni 
reuerti  raaturius  e  Dalraatia  rogo).  Ad  definienduni  tempus, 
quo  Statius  Vindicis  Herculem  epitrapeziuni  celebrauerit,  non 
multura  ualere  puto  quod  Martialis  de  eadora  statua  sunt  epi- 
grararaata  43.  44  libri  IX,  fieri  enim  potuit,  ut  alter  comphires 
raenses  ante  alterum  hoc  opus  adspiceret  et  uersiLus  lau- 
daret. 

Quinti  libri  carmina  primum  et  secundum  Domitiano 
etiamtum  imperante  scripta  esse  adparet,  neque  est  cur  dubi- 
temus,  quin  post  quarti  libri  editionem  ea  orta  sint,  certe  2, 
160 — 163  de  recitationibus  Achilleidis  loquitur  poeta,  cuius 
primam  fecerat  mentionem  IV  7,  2.    Idem  de  quinto  adfir- 
mare  licet,  cum  in  hoc  quoque  'nouus  Acacides'  (u.  36)  com- 
memoretur.     De  tertio  carmine  minus  constat.     Ipse  enim 
Statius  u.  29  sq.  satis  ostendit  aut  certe  fingit,  se  hoc  epice- 
dium  composuisse  tribus  mensibus  post  patris  mortem,  inuo- 
cato  enim  patre,  ut  sibi  in  canendo  dolore  adsit,  dicit : 
nam  me  ter  relegens  coelo  terque  ora  retexens 
luna  uidet  residem  nullaque  Heliconide  tristis 
solantem  curas,  tuus  ut  mihi  uultibus  ignis 
inrubuit  —  uix  haec  in  munera  soluo 
primum  animum. 

Sed  uersus  225 — 33  multo  post  patris  mortem  scripti  sint 
oportet.  Ibi  enim  poeta  de  uictoriis  loquitur  quas  ipse  in  mu- 
sicis  certaminibus  reportauerat,  atque  cum  summo  gaudio  pa- 
trem  adfectum  fuisse  dixisset  eo  quod  filium  Neapoli  uincen- 
tem  spectasset,  dolet,  quod  non  posteriorum  quoque  uictoria- 
rum  testis  ille  fuisset : 

hei  mihi ,  quod  tantum  patrias  ego  uertice  frondes, 
solaque  Chalcidicae  Cerealia  dona  coronae 
te  sub  teste  tuli,  qualem  te  Dardanus  Albae 
uix  cepisset  ager,  si  per  me  serta  tulisses 
Caesarea  donata  manu;  quod  subdere  robur 
illa  dies,  quantum  potuit  dempsisse  senectae ! 
Patrias  frondes  eas  dicit  coronas  quae  in  ludis  quinquen- 
nalibus  Neapoli  celebratis  praemia  dabantur,  serta  Caesarea 
donata  manu  nulla  alia  esse  possunt,  quam  quae  in  quinqua- 
truis  Mineruae  a  Domitiano  in  Albano  institutis  reportabantur 
(cf.  III  5,  31.)    lam  uero  poetae  uerba  aperte  demonstrant, 

patrem,  cum  ipse  in  Albano  ninceret,  non  iam  inter  uiuos 
fuisse.  Deinde  Statius  in  agone  Capitolino  se  uictum  esse  de- 
plorat : 

heu  quod  me  mixta  quercus  non  pressit  oliua  ^^) 
lam  cura  hi  ludi  anno  86  ab  imperatore  instituti  sint,^^) 
non  ante  hunc  annum  hos  uersus  scribi  potuisse  manifestum 
est.     Statius  pater  autem  mortuus  est  non  multo  post  a.  79 
quod  pro  certo  coUigitur  ex  uers.  205  sq.  huius  eclogae 
iamque  et  flere  pio  Yesuuina  incendia  cantu 
mens  erat  et  gemitum  patriis  impendere  damnis 
hoc  enim  propositum  sine  dubio  peregisset,  si  uita  suppeditas- 
set.^^)    Duplici  igitur  modo  de  hac  re  iudicari  potest.     Aut 
statuendum  est,  poetam  hanc  eclogam  posterlore  tempore  scrip- 
sisse,  multis  post  patris  mortem  annis,  ut  cum  patre  se  ipsum 
celebraret  et  laudaret,  aut  reuera  tribus  post  patris  obitum 
mensibus  hoc  epicedium  ortum,   postea  his  uersibus  auctum 
esse.     Quod  mihi  magis  probabile  uidetur,  cum  ipse  Statius 
quodam    modo     indicauerit    in    carmine    tertio     tertii    libri 
(u.  39  sq.) 

neque  enim  mihi  flere  parentem 
ignotum,  similis  gemui  proiectus  ad  ignis; 
ille  mihi  tua  damna  dies  compescere  cantu 
suadet,  et  ipse  tuli  quos  nuuc  tibi  confero  questus. 
Atque  hanc  fere  Imhofii  quoque  sententiam  esi?e  uideo^^) 
quamquam  huic  uiro  docto  illud  non  concesserim,  Statium  hoc 
carmen  postea  retractasse,  tum  euim  profecto  ualde  mirandum 
esset,  quod  uestigia  non  deleuisset,  quibus  unus  quisque  sta- 


19)  haec  enim  sufticiunt,  ncque  aU  reui  faciuut  uersus  corrupti  qui  sequu- 
tur,  ut  Grossius  putauit  1   I.  p.  7. 

20)  Censorinus  d.  d.  n.  c.  18. 

21)  cf.  Imhoiium  1.  1.  p.  IG. 

22)  I.  1.  p.  17. 

tim  deprehendat  oportet ,  non  uno  tenore  carmen  ut  nunc  legi- 
tur  scriptum  esse.  Mihi  e  contrario  haec  carminis  condicio 
firmius  argumentum  accedere  uidetur  ad  alia  ea,  quibus  Mark- 
landus  quintum  librum  non  ab  ipso  poeta  editum  esse  compro- 
bare  studuit.  Quamquam  duo  quae  ille  protulit ;  in  editione 
Veneta  incipientis  quinti  libri  mentionem  omissam  esse,  et 
carmen  ultimum  imperfectum  esse  —  nihil  ualent,  Nam  in 
codice  Rhedigerano  cuius  maior  est  auctoritas,  cum  in  fine 
quarti  Hbri  legitur:  explicit  liber  quartus  siluarum  incipit  quin- 
tus,  tum  in  fine  quinti:  P.  Papinii  Statii  silu(a)rum  liber  quin- 
tus  et  ultimus  feliciter  explicit.  Truncatum  autem  esse  ulti- 
mum  carmen  temporis  iniuria  ^^)  neque  a  Statio  ita  ut  habe- 
mus  relictum,  ipse  nisi  fallor  Marklandus  postea  agnouit,  cum 
extremo  eius  uersui  adscriberet  'desunt  cetera'.  Maiorem  uim 
tertio  Marklandi  argumento  tribuo,  epistulam  ad  Abascantum 
unius  tantum  eclogae  praefationem  esse,  non  totius  libri.  Ipse 
quidem  Marklandus  hoc  argumentum  eo  debihtauit,  quod  in 
fine  huius  epistulae  addidit  uerba  'reliqua  desunt',  quod  nullo 
modo  facere  debebat.  Nam  cum  corrupta  esse  ultima  uerba 
recte  demonstrasset,  aut  dicendum  erat,  deesse  uideri  non- 
nuUa,  quae  si  extarent  uitium  tollerent,  aut  coniectura  ten- 
tanda  erant  ista  uerba  (et  hoc  fecit  Marklandus)  et  tum  nulla 
erat  causa  cur  excidisse  aliquid  crederetur.  Hanc  epistulam 
enim  cum  uno  tantum  carmine  eo  quod  statim  sequitur  ad  Ab- 
ascantum  esse  missam  ipsa  satis  docet. 

lam  uero  cum  Statius,  ut  postea  demonstrabo,  in  praefa- 
tionibus  praecipue  id  ageret,  ut  ad  quem  et  de  qua  re  quodque 
carmen  esset  scriptum  indicaret,  apparet  eum  hoc  non  prae- 
termissurum  fuisse  si  quintum  librum  ipse  in  publicum  prodi- 
disset.    Sed  qui  Statio  mortuo  editoris  munere  fuuctus  est, 


23)   cf.  infra  p.  42. 

facile  potuit  satis  se  fecisse  existimare  si,  ut  iu  tertio  carmiue 
uersus,  quos  in  scbedis  adscriptos  iuueniebat,  carmiui  iuseruit, 
ita  bauc  epistulam  cum  carmiue  ad  quod  pertiuebat,  priore 
loco  conlocaret. 

Haec  de  sibiarum  temporibus ,  iam  non  difficile  est  reli- 
quorum  Statii  operum  tempora  constituere.  Sed  priusquam 
ad  haec  transeam  placet  ea  quae  inuenimus  iu  uno  conspectu 
componere. 

Siluar.  I     1  scriptum    a.  91  exeunte  aut  init.  92 

I    ed.  Dou  ante 
a.  92 


ed.  aauo  iucerto 


a.  90  exeuute 

a.  88/89 

a.  90/91 

a.  90/91  I 

a.  92  ?      * 

a.  93  initio  j 

a.  93/94      ^d-aitea.95 

a.94  i        (^•^-^•' 

a.  95  mense  ianuario 


a.  95 

a.  95  aestate 
a.  9-4  saturnaliis . 


ed.  aestate 
a.  95 


a.  95/9G 


ed.  ante 
XVIloctob.  96 


a.  79/80  I 

a.  95/96  j 

Thebais  paullo  autepublicata  erat,  quam  primus  siluarum 
liber  prodiit^^)  i.  e.  ut  uidimus  aute  a.  92.  Quod  congruit  cum 
iis  quae  ex  initio  Tbebaidis  disciums.     Versus  euiui  1.  17  sq. 


2-*)   cf.  pracfat.  libri  I  u.  6  sq. 

quando  Itala  nondum 
signa  nec  Arctoos  ausim  spirare  triumphos 
bisque  iugo  Rhenum,  bis  adactum  legibus  Histrum 
et  coniurato  deiectos  uertice  Dacos 
scriptos  esse  apparet  ante  bellum  Sarmaticum  anni  92/93, 
postea  sane  non  bis,   sed  ter  adactum  esse  legibus  Histrum 
gloriatus  est  Domitianus  cf.  Martialis  IX  c.  101,  17 

cornua  Sarmatici  ter  perfida  contudit  Histri. 
lam  uero  cum  poeta  huic  operi  duodecim  annorum  laborem 
impenderit  (XII  811),  anno  fere  79  coeptum  est  patre  Statio 
etiamtum  uiuo  et  filii  conatus  adiuuante  (Silu.  V  3,  233). 
Achilleidis  autem  primua  mentio  fit  Silu.  IV  7,  23 
primis  meus  ecce  metis 
haeret  Achilles 
deinde  in  epistula  ad  Marcellum  IV  4,  94  anno  95  scripta. 

Alius  Statii  carminis  memoriam  seruauit  Juuenalis  VII 
82 — 87 :  'sed  cum  fregit  subsellia  uersu  (Thebaidis  recitationi- 
bus)  esurit,  intactam  Paridi  nisi  uendit  Agauen'.  Hanc 
Agauen  fabulam  mimicam  fuisse  eo  docemur,  quod  Paridi  his- 
trioni  erat  scripta,  unde  simul  efficitur,  inter  initia  principatus 
Domitiani  eam  ortam  esse,  illis  enim  temporibus  Paris  propter 
consuetudinem  cum  Domitia  imperatoris  uxore  necatus  est^^). 
Pauca  admodum  sunt,  quae  de  uita  Statii  scimus,  et  ea 
pleraque  iam  ab  Imhofio^^)  recte  perspecta.  Oriundus  erat  ex 
familia  equestri  quidem,  sed  ad  paupertatem  redacta,  ita  ut 
Statii  poetae  pater,  cum  censum  equestrem  iam  non  possi- 
derent  parentes,  coactus  esset,  iusignia  equestria  deponere^'^). 
De  nominibus  poetae  iis  quae  Handius  in  praefat.  p.  XVI  sq. 


25)  cf.  Suet.  Do.  c.  3,  Dio  67,  3. 

26)  1.  1.  p.  15  —  17. 

27)  silu.  V  3,  115  sq.  quae  uerba  interpretes  non  satis  intellexisse  mihi 
uidentur. 

exposuit  nihil  addere  possum,  nisi  forte  etiana  in  codice  Rhedi- 
gerano  legi  P.  Papinii  Statii  siluar.  etc.  —  De  aetate  sua  ipse 
in  Siluis  saepius  loquitur  et  ita  quidem  ut  senescentem  se  de- 
scribat : 

III  5,  12  anne  quod  Euboicos  fessus  remeare  penates 

auguror  et  patria  senium  componere  terra 
u.  22  quam  mihi  sorte  Venus  iunctam  florentibus  annis 
seruet  et  in  s  e  n  i  u  m 

IV  4,  70  nos  facta  aliena  canendo 

uergimur  in  senium 

V  2,  159  nos  fortior  aetas  iam  fugit. 

lam  cum  his  accedat  quod  pater  eius  circa  a.  80  quinque 
fere  et  sexaginta  annos  natus  (V  3,  253)  mortuus  est,  conten- 
dere  licet  intra  annos  40  et  50  p.  Chr.  n.  Statium  natum  esse. 

Patria  eius  fuit  Neapolis  (III  5,  106  alibi)  in  quam  urbem 
pater  Velia  oriundus  sedem  transtulerat  (V  3,  126).  Patre  etiam- 
tum  uiuo  laude  florebat  poetica  cum  Neapoli  tum  Romae.  At- 
que  in  patria  quidem  semel  ut  uidetur  coronatus  est  iu  agone 
musico,  (V  3,  226)  in  quinquenniis,  quae  anuo  p.  Chr.  2  in 
honorem  Augusti  iustituta  erant;^^)  nam  ludos  Augustales  poe- 
tam  significare  cum  dicat  'Capitolinis  quinquennia  proxima 
lustris'  III  5,  92  certum  esse  puto,  cum  propterea  quod  haec 
Augustalia  uocabantur  iaoXufy.xta  ob  parem  cum  Olympiis  ho- 
norem^^)  et  de  nobilissimis  ludis  eum  loqui  mauifestum  est, 
tum  quod  reuera  iisdem  annis  hi  ludi  celebrabautur  atque 
Actiaci  quos  Octauianus  a.  a.  u.  c.  723  Nicopoli  iustituit,  quod 
indicat  Statius 

II  2,  8.  9  huc  me  post  patrii  laetum  quiuqueunia  histri 
cum  stadio  iam  pigra  quies  cauusque  sederet 
puluis,  ad  Ambracias  couuersa  gymuade  frondes  sq. 


28)  cf.  C.  I.  G.  5804  5805  cum  Fiftnz.ii 

29)  C.  I.  G.  5805  Strabo  V  246. 

Ceterum  quando  haec  uictoria  sit  reportata  nescimus,  id 
tantum  constare  uidetur,  aut  anno  78  aut  antea  eam  reporta- 
tam  esse,  nam  anno  82  i.  e.  ea  quae  sequitur  Italide  patrem 
Statium  iam  mortuum  fuisse  uidimus. 

Ter  deinde  uicit  in  quinquatruis  Mineruae  quotannis  in 
Albano  Domitiani  celebratis  canens  ^modo  Germanas  acies 
modo  Daca  proelia'  (IV  2,  66),  partim  igitur  post  annum  84, 
quo  de  Cattis  triumphatum  est,  partim  post  a.  86,  quo  Daci- 
cum  bellum  incepit,  hae  uictoriae  adeptae  esse  possunt.  Atque 
unam  certe  iam  adeptus  erat,  cum  in  agone  Capitolino  frustra 
de  corona  certaret,  nam  quod  queritur 

heu  quod  me  mixta  quercus  non  pressit  oliua 
non  poterat,  nisi  oliua  iam  antea  coronatus  erat^^).  Sed  in 
quonam  trium  qui  Domitiano  imperante  celebrati  sunt  agonum 
Capitolinorum  uicerit,  plane  ignoramus:  Friedlaender  sibi  elegit 
annum  90,  Imhofius  aunum  94,  ego,  si  quid  sentiam  dicere 
licet,  anno  86  eum  uicisse  existimo,  neque  meam  causam 
horum  uirorum  doctorum  inferiorem  habeo.  Friedlaenderi 
argumentum  hoc  est  (p.  16):  Statii  silu.  lib.  III  editus  est  a. 
94  exeunte,  iam  in  III  5  de  clade  sua  loquitur  poeta,  igitur 
a.  90  uictus  est;  sed  primum  non  demonstrauit^  reuera 
ineunte  anno  94  (itaque  ante  huius  anni  agonem)  librum 
tertium  esse  editum  neque  demonstrare  potest,  tum  tota  argu- 
mentatio  uitiosa  est.  Imhofii  sententia  nititur  iis  quae  de  car- 
mine  IV  2  et  III  5  dixit^^)  quae  falsa  esse  existimo.  Mihi  cum 
reputarem,  quantamfamam  Statius  anno  86,  cum  primus  agou 


^^)  Perperain  haec  uerba  interpretantur  DodweUus  et  Friedlaender  (in 
Marquardtii  enchirid.  IV  483,  de  temp.  lib.  Mart.  p.  12)  qui  putant  coronam 
in  agone  Capitolino  datam  ex  foliis  querneis  et  oleagineis  mixtam  fuisse; 
Martialis  ep.  IX  23  IV  1  IV  64  nullum  dabium  relinquunt  quin  ex  sola  quercu 
constiterint  'serta  aetherii  patris'  et  oliua  aurea  praemium  fuerit  in  agone  Albano. 

31)  cf.  supra  p.  17.  18. 

Capitolinus  celebraretur,  sibi  iam  parauerit  et  recitationibus 
Thebaidis  quandoquidem  'fregit  subsellia  uersu'  et  uictoriis 
Neapoli  et  in  Albano  reportatis,  ueri  admodum  simile  uideba- 
tur,  tum  statim  eum  de  palma  ceitasse,  et  uictum  postea  noa 
iam  ad  illam  laudem  aspirasse,  sed  fortasse  iam  sum  culpandus 
quod  in  re  tam  incerta  non  tacui. 

Diem  supremum  Statium  obiisse  sub  finem  imperii  Domi- 
tiani  mihi  persuasum  est.  In  nullo  enim  carmine  posterioris 
temporis  uestigia  occurrunt,  et  ipsa  quinti  libri  condicio  de- 
monstrat,  poetam  non  multum  post  quarti  editionem  mortuum 
esse.  Imhofius  quidem  poUicetur,  se  probaturum  esse  poetam 
diutius  uixisse,  quam  uulgo  credatur,  sed  uereor  ut  fidem 
exsoluere  possit. 

II. 

Quod  Angelus  Politianus  fortuna  et  iudicio  adiutus  per- 
spexit,  omnes  qui  extent  codices  Statii  siluarum  ex  uuo  eodem- 
que  iibro  originem  traxisse,  iam  cum  plurimi  inter  se  conlati 
sint  omnesque  et  in  grauioribus  corruptelis  et  in  hiatibus 
conspirare  constet,  nemo  opinor  erit  quin  concedat.  Quare 
quo  magis  dolendum  est,  archetypum  illud  exemplar  a  Poggio 
inuentum  temporis  iniuria  nobis  ereptum  esse,  eo  magis  id 
amplectamur  oportet,  quo  illa  iactura  aliquatenus  certe  com- 
pensatur,  conlationem  dico  illius  codicis  cum  editione  priucipe 
a  Politiano  confectam.  De  qua  cum  Baudinius  in  catalogo 
codd.  Latin.  bibl.  Mediceae  Laurent.  II  p.  98  exposuisset,  eorum 
qui  in  Statii  siluis  emaculandis  6peram  coulocant,  animos  ad 
eam  conuertit  Handius  in  praefatioue  ed.  Siluar.  p.  XXL 
Atque  profecto  raagni  eam  ease  aestimandam  nemiuem  fugere 
potuit,  qui  quantopere  Politiauus  inter  philologos  eius  aetatis 
emineat  perpenderit.    llle  euim  primus  fere  iibros  manuscriptos 

ut  philologum  decet  obseruabat  et  expendebat,  et  maxime 
abhorrebat  ab  illa  interpolandi  libidine,  quam  tum  uulgo  emen- 
dationem  putabant.  Quod  tam  ex  Miscellaneis  eius  discimus, 
quam  ex  subscriptionibus  librorum  nonnullorum,  quos  aut  ipse 
aut  familiares  eius  iussu  cum  antiquis  codicibus  contulerunt. 
Velut  in  fine  editionis  principis  Catonis  et  Varronis  de  re 
rustica  librorum  haec  adscripsit:  'Contuli  ego  Ang.  Politianus 
Catonis  hos  ac  Varronis  rerum  rusticarum  libellos  cum  uetus- 
tissimo  codice  ex  Diui  Marci  Florentina  bibliotheca  sic  ut  ne  ea 
quidem  non  adscriberem,  si  qua  deprauatiora  uiderentur.  Hoc 
enim  nobis  emendandi  nouos  codices  institutum  placuit,  ne 
quid  ex  nostro  temere  adiceremus,  neu  quid  omitteremus,  quod 
in  antiquioribus  exemplaribus  inuenissemus.  Quod  si  hoc 
priores  librarii  institutum  probassent,  non  tantum  profecto  ne- 
gotii  laborisque  posteris  reliquissent.  Sicubi  ergo  nostrum 
adhibuimus  iudicium,  relictis  tamen  antiquae  lectionis  uestigiis 
aliquibus  suum  cuique  liberum  relinquimus.'^^)  Henricus  qui- 
dem  Keilius  non  semper  in  hac  conlatione  Politianum  ea  quae 
pollicitus  esset  praestitisse,  sed  haud  raro  magna  cum  negle- 
gentia  uersatum  esse  putat.  Sed  cum  non  ipsius  Politiani  auto- 
grapho  usus  sit,  sed  apographo  tantum  notarum  a  Brenkmanno 
confecto,  non  satis  certum  est,  in  utrum  culpa  sit  transferenda, 
et  multa  quidem  eorum  quae  Keilius  enumerat  uitia  a  Brenk- 
manno  esse  commissa  mihi  persuasum  est.  Aliam  subscripti- 
onem  Mehus  in  praefatione  ad  epist.  Ambrosii  Trauersarii 
p.  XLIV  sq.  adfert.  Petro  Matthaeo  Uberto  familiari  Politi- 
anus  Celsi  codicem  cum  antiquo  quodam  conferendum  man- 
dauerat,  in  cuius  fine  ille  addidit:  '  .  .  .  .  ceterum  antiquus  is 
liber  cum  quo  hunc  Politiani  contuli  emeudatus  et  ipse  fuerat 


32)  Bandini  ragionamento  istorico  sopra  la  collazione  delle  fiorentine 
pandette  fatta  da  Angelo  Poliziano  p.  67  H.  Keil  obseruat.  criticae  in  Cat.  & 
Varr.  Halle  1849  p.  4. 

aut  certe  collatus  cum  codice  altero  uetustissimo  ....  ego 
itaque  ex  praescripto  Poiitiani  hoc  obseruaui,  ut  quidquid  erat 
nouae  emeudationis  ex  antiquo  tamen  ut  apparet  codice,  sub- 
dita  uirgula  notarem,  quasique  plaue  ad  exemplar  quod  uetus 
habebam  redigerem,  ne  mutatis  quidem  quae  liquido  falsa 
apparebant,  ut  liberum  Politiano  iudicium  relinquerem.' 

Sperari  igitur  debebat,  haud  spernendum  auxilium  ad 
crisin  Statianam  adlaturas  esse  has  Politiani  notas,  dolebantque 
uiri  docti  sepultas  eas  iacere^^).  Atquin  haec  spes  inanis  fuisse 
uidebatur  cum  Imhofius,  uir  de  Statio  optime  meritus,  post- 
quam  librum  quo  usus  est  Politianus  excutiendum  curauit 
'centum  tantura  esse  locos  in  quibus  manifestam  deprehenderit 
Poggii  (?)  manum'  contendisset,  'neque  feliciorem  multo  se 
fore,  quicunque  postea  librum  illum  sit  peruestigaturus',  pro 
certo  adfirmasset  is  cui  Imhofius  hoc  iniunxerat  munus. 
Attamen  nimis  confidenter  ille  locutns  est,  multo  enim  melius 
res  cessit  uiris  doctis  Adolpho  Kiessling  et  Ulrico  Koehler,  qui 
in  Hauptii  gratiam  summa  cum  diligentia  omnes  Politiani  notas 
exscripserunt.  Hi  quoque  quam  difficilis  res  fuerit  queruntur 
cum  propter  ipsius  libri  condicionem,  tum  propter  solem 
aestus  causa  uelis  exchisum,  atque  fore  poHicentur,  ut 
siquis  hieme  codicem  inspicere  ueht,  nonnulla  addere 
possit.  Sed  plus  mille  ducentis  locis  Politiani  manum  de- 
prehenderunt  et  eius  additamenta  exscripserunt,  quae  ab 
aliorum  manu  profecta  eraut  aut  omiseruut  aut  nota  iusigni- 
uerunt.  Quam  conlationem  cum  liberaHter  Hauptius  mihi  per- 
misisset,  equidem  id  egi  ut  priinum  quaererem,  qnae  interce- 
deret  necessitudo  iuter  Poggianum  codicem  doperdituni  et  cum 
quem  integerrimum  eorum,  qui  ad  nostram  aetatem  perue- 
nerunt,  esse  demonstrauit Imhotius,  Kliedigerauum ;  deiude  quem 


•^3)   0.  Mucller  qiiaestioucs  Statiauac  p.  4. 

fructum  ad  emendanda  haec  carraina  ex  his  Politiani  notis 
percipere  possemus.  Sed  priusquam  ad  ipsam  quaestionem 
transeo  de  Politiani  conlatione  pauca  sunt  dicenda.  Ipse  Poli- 
tianus  ut  alibi  ita  in  hoc  quoque  libro  summa  cum  diligentia 
et  fide  hoc  conferendi  munere  se  functum  esse  asseuerat.  Scri- 
bit  enim  in  fine  codicis:  'quare  cautio  mihi  fuit,  ne  quid  in 
corrigendo  hoc  nostro  ab  illomutarem,ne  nemia  ut 
adsolet  diligentia  aut  mihi  aut  ceteris  studiosis  noceret.  Quem 
si  modum  tenerent  ceteri  librorum  emendatores  tenuissentque 
priores,  minus  multo  laboris  in  hac  re  qnam  nwnc  habemus 
haberemus.  Yale  qui  legis  et  quod  sedulo  fecimus  quaeso  boni 
consule.'  Quam  enim  aliam  dicit  nimiam  diligentiam  quam 
quae  propria  inuenta  intermiscendo  quia  nimis  uult  agere, 
nihil  agit?  Quamquam  ne  Politiano  quidem  omnia  neglegere 
in  animo  erat,  quae  aut  ipse  aut  alii  ad  emendanda  poetae 
uerba  inuenerant,  sed  id  curauit,  ut  quiuis  statim  intelle- 
geret,  quid  coniectura  ortum,  quae  ueteris  codicis  lectio 
esset.  Eis  enim,  quae  propria  Marte  tentauit,  addidit  litteras 
c^  aut  'ego  c^'  quadragies  fere,  etiam  in  minimis  rebus,  Domitii 
Calderini  inuentis  quae  saepissime  adfert  adscripsit  'Do\ 
Semel  cum  cui  deberetur  emendatio  nesciret,  adiecto  eo  quod 
est  quidam  hoc  significauit.  Neque  id  egisse  eum  ut  quam 
emendatissimum  poetam  hoc  codice  adiutus  restitueret,  sed  ut, 
cum  quanti  sit  pretii  ille  cognouisset,  quam  fidissimam  eius 
imaginem  repraesentaret,  docentsaepissime  adscriptae  lectiones 
aperte  corruptae,  uel  si,  qua  usus  est,  editio  Veneta  recte 
emendata  poetae  uerba  exhibebat.  Cuius  rei  nonnulla  adferam 
exempla:  I  3,  71  nocte  sub  arcana  (arcano)  I  4,  11  togatae 
(rogatae)  II  1,  48  doleres  (dolores)  II  6,  56  sinit  (siuit)  II  6, 
105  amorem  (amori)  III  1,  69  grauati  (grauatis)  III  5,  46  ilia- 
cas  (iliacos)  IV  4,  67  paras  (pares)  IV  5,  17  balant  at.  cod. 
lauant  V  1,  130  siccatam  (siccatum). 

Neque  praetereundum  uidetur  [aliud  testimonium  fidei  et 
diligentiae  Politiani  illo  tempore  in  tali  re  satis  mirandae,  qui 
ad  carmen  septimum  libri  secundi  adscripsit  'inueni  hoc  ge- 
nethliacon  in  libro  quodam  uetusto  in  quo  erat ....  (litterae 
nonnullae  euanuerunt)  M.  Inni  Hypsi  et  contuli  .  erat  in  pa- 
gina  .  .  .  hicani  ad  Oppiam  .  signatur  littera  A  quod  enotabi- 
mus.'  Itaque  enotauit  ex.  gr.  u.  49  reducis  A,  u.  55  hules  A, 
n.  61  proferetur  A,  cum  ex  Poggiano  ita  corrigeret  u.  49  re- 

e  a  e 

ducis  n.  55  laudes  u.  61  proferetur.  —  Quae  cum  ita  sint,  cre- 
dibile  non  esse  existirao  eundem  horainem,  qui  scripsit  V  3,98 
tenuere  c®  tenuare,  eodem  uersu  'qui'  mutasse  in  'quis'  sua 
coniectura  non  indicata,  aut  cum  IV  6  90  diligenter  notasset 
'tir}^nthia  c®  tirynthie',  egregiam  emendationem  III  5,  80  'Dio- 
naea  columba'  non  sibi  uindicasse,  sed  tamquam  poggiani  libri 
lectionem  exhibuisse,  nisi  in  eo  inuenisset.  Talis  profecto  in- 
constantia  satis  mira  esset.  Quare  etsi  tantum  octagies  fere 
poggiani  codicis  disertis  uerbis  Politianus  mentionem  fecit,  at- 
que  id  quidem  ubi  ille  aut  exquisitam  aut  aperte  corruptam 
praeberet  lectionem,  nullus  equidem  dubito,  quin  omnia,  quae 
millo  sunt  insignita  additamento,  in  eodem  uetusto  codice  in- 
uenerit. 

lam  cum  codicem  nostrorum  archetypum,  qualem  ex  Poli- 
tiani  notis  restituere  licet,  cum  Rhedigerano  comparamus,  elu- 
cet  Imhofii  sententiam  'hunc  ex  illo  depictum  magis  esse  quam 
descriptum'^*)  stare  nullo  modo  posse.  Seruauit  enim,  ut 
primo  loco  ea  quae  prorsus  certa  sunt  respiciam,  nempe  octo- 
ginta  illas  lectiones  quibus  Politianus  uetusti  libri  notam  ad- 
scripsit,  Rhedigeranus  quinquies  tantum  et  quinquagies  genui* 
num.  NonnuIIa  proferam  exempla,  quae  non  meros  librarii 
errores  sed  interpolationem  prodere  mihi  uidentur.  ^^) 


^*)  de  Statii  siluarum  condicionc  critica  Ilalis  1859  ]).  89.  40. 
^^)   Signabo  littera  A  archetypum,  a  f*ditionoin  prinrin.tn   R  RIi.mI 

II  3,  3  A  uadis  R  nodis  (a) 
3,  10  A  haec  R  et  (a) 

III  2,  56  A  saeuus  et  R  saeuus  ubi 

IV  praef.  4  A  se  quam  quod  quarta  R  nisi  q.  q. 
3,  159  A  abnues  R  annues 

V  1,  82  A  rotage  R  rogatae  (a) 

1,  92  A  ne  illaceras  R  iam  lassas 
n  1,  118  A  initR  inter 

V  5,  68  A  simium  R  summum  (a) 

2,  153  A  subibis  R  sub  illis  (a) 

Sescenties  autem  Rhedigeranus  conspirat  cum  editione 
principe  ubi  Politianus  aliam  exhibet  lectionem,  meliorem  saepe 
nonnunquam  peiorem,  haud  dubie,  ut  uidimus,  ex  Poggii  libro 
petitam  etsi  eius  mentionem  non  facit.  Quarum  huc  perscri- 
bam  quae  uerae  mihi  uidentur  necdum  uulgo  leguntur : 
I  1,  21  produxi  et  saeuos  II  6,  75  ac 

II  6,  98  carpit 

III  3,  47  famulatur 

III  4,  47  ueterisque  IV  2,  2  Aenean  4,  22  ingeniine 

IV  6,  57  at  haec  V  2,  8  quid 

V  2,  142  Caledonios  3,  251  iudex 

Apertissima  denique  interpolatrix  manus  deprehenditur  his 
locis,  ubi  coniecturae  in  Rhedigerano  leguntur,  quas  Politianus 
aut  se  ipsum  fecisse,  aut  in  Domitii  Calderini  editione  extare 
testatur,  uelut 

praef.  V    u.  1 1  uisum  A     Polit.  c.  usum,     ita  R 
V  1,  189  de  A  »      ,>  da  „ 

1,  255  coridas  A      „       „  heroidas     „ 
3,  234  urgebant  A   „       „  urgebat      „ 
I  3,  100  doctum  A  Domit.  dictum  „ 

II  1,  51    A  brachiaque  nunquam,  Dom.  add.  et,  ita  R 
2,  34     „  iubeas  Do  subeas  „ 

2,  90    A  more  Do  monte  ita  R 

4,  3        „  munera  „    murmura  „  . 

4,  15     „  nunquam  „    uusquam  ^ 

III  praef.   1    „  feliciter  „    fideliter  „ 

2,  121   „  ad  massilas         „    et  in  assirias  „ 

I    2,  42     „  frequentis  „    sequentis  ^ 

2,  236   „  imagine  „    in  agmine  „ 

4,  74     „  permetuit  „    permeruit  „ 

Quae  quidem  coniecturae  ita  fere  sunt  comparatae,  ut  qui- 
uis  librarius  paullo  doctior  eas  facere  potuerlt,  neque  demon- 
strant,  Domitii  editiouem  iam  prodiisse  cum  scriberentur,  sed 
tamen  id  docent,  Rhedigeranum  minime  interpolationibus 
carere. 

lam  quae  adhuc  disserui,  satis  docent  nec  'uerba  arche- 
typi  nec  litterarum  ductus  et  quaecunque  propria  ei  fuerunt' 
in  Rhedigerano  repraesentari,  eum  uero  non  ex  ipso  Poggiano 
libro  descriptum  esse,  sed  unum  saltem  codicem  inter  iUum  et 
hunc  interponendum  esse,  haec  Rhedigerani  uitia  euiucunt : 

IV  3,  35  reperit  IV  2,51  adiaccJinare 

V  1,  205  crecte  V  2,  114  quia 

:!  II 

V  2,  18  trabeque  et  ramis  nc 

habes  enim  in  his  confusas  duas  lectiones,  alteram  quam  co- 
dex  ille  e  quo  Rhedigeranus  descriptus  est,  in  Hnea  scriptam 
exhibebat,  alteram,  quam  aut  ipse  eius  librarius  aut  corrcctor 
aliquis  suprascripserat,  et  orta  sunt  haec  monstra  tali  modo 

rc  ad  c  n  ac 

perit  accHnare  recte  qui  trabeque  et  ramis 
neque  dissimile  est  quod  legitur  111  1,  112  ardec,  ortum  onim 

r 

est  ex  adeo,  cum  is  (|ui  descripsit,  non  satis  auimum  aduerteret, 
quo  loco  r  suprascriptum  esset  inserendum.  Editio  princeps 
omnia  haec:    uerba  ita  fere  exhibet,  ut  secundo  loco  (iu  Hnea) 

z 

scripsi:  perit,  aclinare,  recte,  qui,  trabee  et  remis,  adeo,  cum 
Politianus  archetypum  habuisse  testetur  repit  adclinare  sq.  Alia 
uitia  in  Rhedigerano  inueniuntur,  quae  quasi  medium  tenent 
gradum  inter  librum  Poggianum  et  editionem  principem,  uelut 


I  1,  20    Araptus 

R  raptofi 

a  rapto 

III  3,  191  „  lidi 

55  licii 

„  hci 

IV  praf.  32  „  pilaris 

55  palaris 

5,  phalaris 

V  1,  224  ,>  amnis 

„  annus 

„  annos 

2,  7       „  querar 

„  quear 

„  queat 

3,  83     „  adhibebo 

„  adhibeto 

„  adhibete 

3,  230  5,  centauros 

„  centaurus 

»  centauru; 

5,  83     „  destra 

„  uestra 

„  nostra 

Dubium  igitur  non  relinquitur,  quin  codices  e  quibus  editio 
princeps  expressa  est  et  Rhedigeranus  ex  communi  quodam 
fonte,  qui  non  erat  ipsum  archetypum,  fluxerint.  Ad  hunc 
autem  ut  referamus,  quae  in  R  leguntur  interpolata,  suadet 
ignorantia  eius  qui  R  scripsit,  cui  fortasse  debemus  quae  le- 
guntur  II  2,  133.  134  erit  —  diripient,  et  similia,  non  uero 
emendationes  quales  sunt  multae  Domitii  et  Politiani,  quae 
tamen  in  eo  extant.  Quin  etiam  hoc  fortasse  dicere  licet,  cum 
illae  emendationes  non  transierint  in  codices,  e  quibus  Veneta 
est  expressa,  neque  uero  a  librario  qui  R  scripsit  profectae 
esse  possint,  Rhedigeranum  non  statim  ex  codice  X  descrip- 
tum  esse.  Ceterum  alio  quoque  documento  mihi  persuasum 
est  intercidisse  aut  alicubi  latere  codicem  ex  Poggiano  descrip- 
tum,  e  quo  omnes  nostri  manauerint.  Mirum  enim  esset  ad- 
modum,  uel  potius  plane  incredibile,  uitium  quale  est  III  5,  80 
'Dioneae  columbae'  quod  in  omnibus  nostris  libris  legitur^^), 
in  Poggiano  non  extabat,   a  diuersis  librariis  esse  commis- 


^^)  cf.  Imhof  eclog.  ad  uxorem  adnotat.  critic . 


sura.^^)  Doliii  quod  non  eorum  quoqne  codicum,  quibus  Im- 
hofius  secundura  Rhedigeranura  raaximara  tribuit  auctoritaterij 
conlationes  mihi  suppetebant,  sed  quoniam  Imhofio  teste  rarius 
quam  R  genuina  poetae  uerba  seruauerunt,  illos  quoque  non 
ex  ipso  A,  sed  ex  eius  apographo  quodam  propagatos  esse 
existimo. 

Quae  cum  ita  sint,  futuro  sihiarum  editori  id  iniungitur 
munus,  ut  Politiani  notis  fundamento  uerae  lectionis  restitueu- 
dae  utatur  iisque  summam  habeat  fidem.  Sed  id  non  conteu- 
derim,  ubi  Politianus  nihil  adscripserit,  editionera  principem 
instar  uetusti  codicis  habendara  esse,  nam  cum  propter  infeli- 
cem  ilhira  horainem ,  qui  in  Politiani  notas  spongia  saeuiens 
hand  paucas  nobis  eripuit,  tura  propter  imperitura  bibliope- 
gura,  qui  in  religando  codice  uonnullas  notas  raarginales  absci- 
dit,  denique  propterea,  quod  facilius  neglegi  quaedara  potuerunt, 
quara  perperara  mutari,  haud  ita  raagnum  pretium  illi  con- 
cesserira.  Itaque  alia  quidera  subsidia  conquirenda  sunt,  sed 
ut  mihi  uidetur  supersedere  possumus  farragine  uariarura  lec- 
tionura  ex  oranibus  qui  extant  apographis  colligenda,  quae 
obruit  lectoris  iudiciura,  non  adiuuat.  ^^^)  Irahofius  demonstra- 
uit,  proxime  ab  archetypo  abesse  Rhedigeranum  et  Vindebo- 
nensem  siue  Budensera,  horum  igitur  opera  ad  reconcinnan- 
dam  archetypi  raeraoriam  petemus,  horum  testimouia  iutegra 
exhibebimus.  Reliqui  libri  et  uetustae  editiones  tum  tautum 
nominanda  erunt,  ubi  coniecturis  de  sanandis  poetae  uerbis 
bene  merita  sunt. 


z 


^*^)     Hanc    icjitur    codicis    R    origincm    esse    puto 

•^*^)  Id  fecit  Imhotius  cum  quiutum  tertii  libri  car- 
men  ederet,  neque  tamen  sibi  constitit,  nam  uiles  ernt- 
res  editionis    principis    saepissime    adtulit ,  terdeciens      K  a 

ncglexit;  item  Rbedigerani  nitia  ortbcgraphica  partim 
adscripta  partim  omissa  suut. 

Quod  nisi  fallor  etiam  in  ea  cadit,  qaae  in  margine  codicis 
Parisiensis  leguntur.  Imhofius  quidem  summam  his  lectioni- 
bus  auctoritatem  tribuit,  Hasio  praeeunte,  et  'ex  uetusto  aliquo 
et  praestanti  exemplari'  eas  haustas  esse  existimat.  Sed  nisi 
sumere  uelimus,  uetustum  illud  exemplar  ad  aliam  familiam 
pertinuisse  atque  Poggianum  —  quod  plane  non  est  credibile, 
tum  enim  plura  emendasset  et  praesertim  hiantem  orationem 
saepius  expleuisset  librarius  eo  usus  —  haec  sententia  stare 
non  potest.  Quamquam  igitur  non  negauerim,  hunc  correcto- 
rem  non  solum  ingenio,  sed  etiam  nonnunquam  libro  aliquo 
manu  scripto  usum  esse  (u.  c.  praef.  III  foeliciter),  omnia 
tamen,  quae  contra  Poggiani  auctoritatem  in  margine  Pari- 
siensis  libri  leguntur,  e  coniectura  orta  esse  existimo.  Nobis 
Politiani  diligentia  adiutis  contendere  licet  nostrorum  codicum 
archetypuai  habuisse 


etR 


III  2,  129  at 

non  ac              ut 

pr 

IV  3,  159  abnues 

?5 

adnues 

55 

V  praef.  uisum 

">•) 

usum 

55 

II  3,  55    seruatur 

« 

scrutatur 

n 

6,  92    uisa 

W 

missa 

55 

III  3,  110  stagnata 

?^ 

signata 

55 

IV  2,  25    aetheros 

55 

aetheris 

35 

V  3,  232  qua 

55 

cum 

55 

V  3,  195  erinis 

55 

enio 

55 

II  2,  147  praecordici 

55 

placidissima 

55 

II  6,  41     toruoque 

55 

toruaque 

T) 

III  4,  81    crinis 

55 

cyrrus 

5» 

III  5,  87     strictae  in 

iui 

gia  leges  non  s 

>cri 

3^)  Ubi  plane  non  intellego  cur  Imhofius  id  quod  est  'in'  ab  iuterpolatore 
quodam  profectum  esse  censeat,  cum  etiam  in  Budense  in  Urbinate  legatar, 
Rhedigorani  contra  'lcgis'  interpolatricem  manum  prodat. 

Deniqiie  IV  2,  27  testatur  Politianus,  in  antiquo  sic  esse: 
nitet  multa,  in  margine  Parisiensis  libri  adscriptum  est 

'stat'. 

Elegantes  quidem  saepe  sunt  coniecturae,  sed  quibus  ma- 
iorem  auctoritatem  quam  aliorum  uirorum  doctorum  inuentis 
concedere  non  licet,  admittantur  si  necessariae  aut  ueri  sunt 
similes. 

Atque  haec  quidem  de  Politiani  conlatione  in  uniuersum, 
iam  ad  ea  me  conuerto,  quae  inde  ad  emendanda  singula  uerba 
discimus.  Non  raro  contra  Rhedigerani  auctoritatem  uera 
lectio  adhuc  restituenda  est.  Ita  I  1,  10  liber  poggianus  habe- 
bat  'Ide'  qua  forma  uti  solet  Statius,  cf.  Ach.  II  198  253 
Theb.  IV  104  785.  Neque  tam  multum  a  uero  aberrauerat 
R  in  quo  legitur  Iden,  sed  tamen  Queckius  cum  saeculi  quinti 
decimi  librariis  errare  mahiit,  quam  cum  Handio  poetae  suum 
restituere.  Recte  graecam  formam  retinuit  R  IV  4,  105  Pria- 
miden  V  5,  38  Aeaciden  III  1,  182  nemee  V  1,  60  babylonos, 
oblitterauit  IV  2,  2  ubi  poeta  scripsit  Aenean,  ut  IV  2,25 
aetheros  et  II  7,  45  Thybrin  siue  Thymbrin.  Etiam  IV  5,  8 
nisi  fallor  poeta  graecanica  usus  est  termiuatione,  ubi  traditum 
est  (A.  R)  iam  zephyros  aquilone  fractos.  Quod  qui  in  margine 
codicis  Parisieusis  ita  emendauit  'iam  zephyris  aquilone  fracto' 
quamquam  Otto  Mueller  ei  adstipulatur,  mihi  non  persuadet, 
ita  Statium  scripsisse.  Nain  cum  parum  ueri  est  similis  haec 
mutatio,  tum  displicet  repetitum  'iam'  si  non  noui  aliquid  ad- 
fertur^  sed  causa  tantum  praecedentis  additur.  Reponendum 
esse  censeo 

iam  zephyros,  a([uilone  fracto 
et  subintellegendum  uerbum  substautiuum.  plaue  ut  iu  iis  quae 
statim  sequuntur 

uuuc  uohicrum  noui 

questus  inexpertumque  carmen. 

lam  patet,  quam  fuerit  obuium  ut  librarius    qui   scripserat 
zephyros,  ad  hanc  uocem  adcomodaret  id  quod  est  fracto. 

Non  recte  editores  formam  quae  est  Dlixis  in  Statio  ubique 
extirpauerunt,  A  eam  habuisse  II  7,  49  Politiani  testimonio 
constat,  in  R  et  hoc  loco  et  II  6,  57  legitur,  ut  Dlixem  IV  2,  4. 

Praef.  libr.  I  u.  15  A  praebet  in  meo  ne,  R  mimeone,  ap- 
paret  Statium  scripsisse  timeo  ne.  I  2,  89  ex  corruptela  Rhe- 
digerani  'praeulsi'  Passouius  exquisitarn  lectionem  elicere  sibi 
uisus  est  'praefulsi',  sed  frustra,  in  archetypo  erat  praeluxi, 
unde  primum  factum  est  praelusi  (ita  a)  obuia  permutatione 
litterarum  x  et  s,  in  R  deinde  transpositis  litteris  praeulsi. 

I  4,  13  cui  uersui  antea  desperato  Imhofius  lucem  adtulit, 
tamen  non  uerum  uidisse  sed  uiam  tantum  monstrasse  eum 
existimo.  Nam  primum  si  poeta  scripsisset:  uos  aeque  ex  or- 
dine  coUes  confremite,  intellegi  quidem  potest,  quo  modo  libra- 
rius  scripserit  noseque  (ut  in  R  legitur)  sed  quid  eum  addux- 
erit  ut  etiam  sequentia  uerba  mutaret,  qua  re  nihil  sensum 
adiuuabat,  non  uideo.  Tum  haud  facile  aliorum  librorum  lec- 
tiones  nosceque  nocteque  nosteque  explicantur.  lam  accedit 
archetypi  auctoritas,  in  quo  Politiano  teste  erat  'nosterque',  ut 
contendam  Statium  scripsisse 

uos  terque  ex  ordine  colles 
confremite. 
Cum   'uos  terque'  in  unam  uocem  coaluissent,  uerba  'colles 
confremite'    ita  ut  factum   est  antecedentibus  adcommodata 
sunt.  Ceterum  conferendum  est  Stat.Achill.  1452.  Silu.  II  3,3 
in  R  legitur  incuruata  nodis,  neque  facile  uerum  inuentum  esse 
reor,  nisi  nos  docuisset  Politianus  in  A  fuisse  incuruata  uadis. 
Quod  a  Statio  profectum  esse,.  neque  opus  esse  Politiani  con- 
iectura  quam  adscripsit  'accuruata'  mihi  probabile  uidetur. 
II  6,  75    scribendem  est  ex  A  addidit  ac  solito 
I  6,  43  „  „       uescimur 

III  1,  72  scribendum  est  ex  A  nubibus  ac  tenuis 
III  2,  56  „  5,        saeuus  et  e  puppi 

III  5,  21  „  ,,        caput  inpeuetrabile 

III  5,  72  „  „        uesuuinus 

IV  3,  159  ,,  5,        abnuesque,  quod  optime  a  Gro- 

nouio  est  defensum 

V  2,  68  5,  ,5        corrupit  R  perperum  corripuit 

ut  1 4, 1 10  rapuerunt  pro  ruperunt 

V  2,  141  „  „        accipiet 

V  3,  277  „         Ennaea,  id  enim  optime  elicuit  Gronouius 

e  corrupto  aetnea  (A  uett.  edd.),  interpolatorem 
secutus  est  Queckius  cum  Rhedigerano  'aeterna' 
reponens. 

V  3,  280  centauros  Scyllaeque  greges. 

Nonnunquam  igitur  Politiani  conlatione  Rhedigerani  libri 
auctoritas  tollitur,  multo  tamen  saepius  feUcissime  confirmatur. 
Ita  quod  ad  uerbornm  conlocationem  adtinet  in  omnes  fere 
editiones  ex  editione  principe  manauerunt  haec:  I  2,  60  repse- 
runt  deprenso  praef.  lib.  II  u.  21  puero  amisso  II  7,  90  festa 
longa  praef.  lib.  III  u.  2  probandam  diu  III  2,  37  quotiens 
patriis  IV  6,  65  uictor  semper  V  1,  183  te  pridem,  quae  omnia 
ita  correxit  Politianus  ut  in  R  leguntur,  uisi  quod  iu  R  II  7, 
uersus  90  ita  corruptus  est  'o  nunquam  data  fata  summis'  cum 
in  A  esset  'o  nunquam  data  longa  festa  summis.' 

Deinde  haec  adnotaui  (omisi  si  qua  iam  Imhofius  ex  solo 
R  restituere  iussit) 

I  2,  84    fodi  103  finierat 

II  1,  64    atque  ipsos  reuocabat  ad  oscula  postes  i.  e.  ut 
uidit  Politianus  adque  ipsos  sq. 

II  6,  30    cauentem  (cf.  Ach.  I  194) 
praefat.  III  u.  5  expaueris 

III  1,  58    terget  (cf.  IV  3,  87) 

99    tibi 
151  addisces 

2,  194  hoc 
200  lucida 

IV  2,  30    supra  27  nitet  34  laborat 

3,  136  flammigeros  (ita  R  etiam  I  2,  119) 

3,  150  adisse 

4,  103  cedet  6,  81  comes  ire 
9,  17     sequenti  47  mihi 

V  1,  45    nuptuque  102  ex  celsis 

1,  141  proturbat  236  tunc  258  ibi 

2,  27     sibi  (curia)  3,77  supremo 

3,  275  fas  mihi  sic  282  supremus 

4,  19    leuiter  5,  58  rependis  Polit.  c.  reprendis 

II  7  u.  107  sq.  ubi  poeta  Lucanum  aduocat,  unum  uitium 
sublatum  est  nuper  egregia  Hauptii  emendatione  scribentis 
u.  117  noscis  pro  eo  quod  legebatur  nescis,  restituendum  ad- 
huc  est  poetae  suum  in  u.  111  112.    Nam  quod  ibi  legitur 

seu  pacis  meritum  nemus  reclusae 
aut  seu  pacis  merito  nemus  reclusum 

felix  elysiis  tenes  in  oris 
codicum  auctoritate  caret.    In  Rhedigerano  enim  est^^)  sicut 
Politiano  teste  in  archetypo  legebatur 

seu  pacis  merito  nemus  reclusi 
felix  elysii  (R  hehsii  A  elisii)  tenes  in  oris. 
Etiam  in  titulls  singularum  eclogarum  Rhedigeranus  ple- 
rumque  genuina  uerba  seruauit,  in  editioaibus  adhuc  immanes 
illae  interpolationes  deteriorum  librorum  feruntur.    Sed  mihi 


^^)  Ex  Passouii  conlatione  hoc  non  apparebat,  sed  ipse  codicem,  Momm- 
seno  intercedente  Berolinum  missum,  contuli. 

non  est  dubium,  quin  non  ab  ipso  Statio  lii  tituli  sint  profecti. 
Quid  enim  sibi  uult  enumeratio  carminum  in  epistulis,  quas 
Statius  singulis  libris  praefixit,  si  cuique  carminiinscriptumfuit^ 
adquemetdequare  esset  scriptum?  Apparet  euim,non  eam  tan- 
tum  ob  causam  haspraefationespoetamaddidisse,  utueniam  sibi 
peteret  si  qua  minus  limata  uiderentur,  sed  praecipue  utindica- 
ret,  quae  carmina  libro  continerentur.  Itaque  praecipue  primae 
quinti  libri  eclogae  titulus  ineptus  est,  cum  huic  carmini  prae- 
missa  sit  ab  ipso  poeta  epistula  qna  exponit,  quae  celebraturus 
sit.  Quomodo  igitur  opus  erat  inscriptione:  Epicedion  in 
Priscillam  Abascanti  uxorem'*^)?  Neque  omnino  illa  aetate 
titulos  ad  singula  carmina  adicere  moris  erat,  posterioris  de- 
mum  aeui  grammaticis  haec  debetur  iuuentio.  Atque  poste- 
riore  tempore  ortos  se  esse  ipsi  docent  tituli.  Quis  enim  Do- 
mitiano  regnante  haec  scripsisset :  XVII  consulatus  Imp.  Aug. 
Germanici,  aut  eucharisticon  ad  Imp.  Aug.  Germanicum  Domi- 
tianum,  quis  uiuo  Vettio  Crispino  'Laudes  Crispini  Vettii  Bo- 
lani  filii'?  Quam  ridicula  deinde:  ode  lyrica  ad  Septimium 
Seuerum,  ode  lyrica  ad  Uiuium  Maximum,  hendecasyllabi  iocosi 
ad  Plotium  Grypum,  quae  byzantinorum  poetarum  memoriam 
adferunt.  Ahi  tituli  plane  repetunt  praefationis  uerba,  quam 
uerborum  paupertatem,  si  ipse  poeta  eos  addidisset,  sane  mi- 
remur;  certissima  recentioris  originis  indicia  in  his  habes : 
epicedion  in  puerum  suum,  epicedion  in  patremsuum.  Neque 
emendanda  haec  sunt  sed  abicienda. 

lam  etsi  hodiernam  titulorum  formam  recentem  esse  de- 
monstraui,  tamen  uon  negauerim,  ex  uetusta  traditione  titulos 
manasse,  quippe  qui  suppeditent  nomina  MeHoris  (Atedius) 
Ursi  (Flauius)  Vindicis  (Nouius),  cognomoii  Pollii  <  Felix'^.  quae 


'^^)  Ita  enim  inum  qui  hanc  inscriptioueni  addidit,  scripsisse  j)utu.  cum 
in  P(»ggiani>  fuerit  'cpicedion  in  PrisciUam  uxitrem  quod  magis  c<»rrupit  Rhe- 
digerani  librarius  scribens  'epicedion  iu  uxorem  suam  Priscillau!  . 

non  est  cur  commenticia  habeamus.  Inde  docemur,  gram- 
maticos  non  multo  post  Statii  mortem,  cum  de  uiris,  quibus 
ille  carmina  inscripserat,  sciri  aliquid  etiamtum  posset,  operam 
in  his  siluis  conlocasse.  Video  Imhofium*^)  aliter  sentire 
sed  unicum  eius  argumentum  nihil  ualere  existimo.  Prouocat 
enim  ad  Apollinarem  Sidonium,  quinti  saeculi  poetam,  quo 
tempore  iam  has  aut  certe  aliquas  inscriptiones  additas  fuisse 
mihi  quoque  ueri  uidetur  simile,  qui  tamen  non  ita  ut  nunc  le- 
gimus  titulos  prodit,  sed  ita  loquitur,  ut  quiuis  loqui  debet, 
qui  breuiter  haec  carmina  indicare  uult,  dicit:  'balneae  Claudii 
Etrusci,  Hercules  Surrentinus,  Cumae  Flauii  Sabini,  Tibur 
Vopisci' ;  immo  inde  quod  suo  carmini  inscripsit  'Burgus  Pontii 
Leontii'  colligere  debebat  Imhofius  in  Statio  eum  legisse  Tibur 
Vopisci  (non  ut  nunc  legitur  Villa  Tiburtina). 

lilud  autem  Imhofium  recte  contendisse  puto,  non  sollici- 
tanda  esse  Sidonii  uerba  'Cumae  Flauii  Sabini'.  Nam  Comae 
Flauii  Earini  quod  uiri  docti  Marklando  adsentiente  reposue- 
runt,  non  quadrat  ad  sententiam  Sidonii.  De  descriptionibus 
enim  loquitur,  Statii  exemplo  carminis,  quo  ipse  uillam  amici 
Burgi  sitam  descripsit,  uerbositatem  excusaturus.  Neque  con- 
tendi  potest,  omnes  siluarum  eclogas  nos  possidere,  Poggiani 
enim  libri  nonnulla  ut  uidetur  folia  casu  nescio  quo  intercide- 
rant,  quod  cum  Politianus  testatur,  tum  ipsa  condicio  eius 
carminis  quod  ultimo  legitur  loco  demonstrat,  fine  enim  est 
truncatum  et  multorum  uersuum  partes  corrosae  sunt. 

Atque  si  Georgio  Vallae  fidem  habemus,  alius  quoque 
Statii  carminis  reliquiae  ad  nostra  peruenerunt  tempora.  Ille 
enim  ad  luuenalis  satir.  IV  94  haec  adfert:  Acilius  Glabrionis 
filius  consul  sub  Domitiano  fuit  Papinii  Statii  carmine  de  bello 
Germanico,  quod  Domitianus  egit,  probatus: 


^2)  ecloga  ad  uxorem  p.ll. 

lumina,  Nestorei  mitis  prudentia  Crispi 
et  Fabius  Veiento,  potentem  signat  utrumque 
purpura,  ter  memores  implerunt  nomine  fastos 
et  prope  Caesareae  confinis  Acilius  aulae. 
Unde   haec   sumpserit  Valla   non  dicit,   sed   constat  eum 
usum  esse  codice  quodam,  qui  plura  continebat  scholia  uetera, 
quam  Pithoeanus  et  Sangallensis,  qui  nobis  suppetunt.   Ex  illo 
quem  dicit  Probo  haec  quoque   desumpta  esse  possunt,   etsi 
hoc   loco   eius  mentionem   non  fecit.     Sed  non  uno   nomine 
suspectiuidentur  hi  uersus  et  fuit  cum  ex  ipsius  luuenalis  uerbis 
concinnatos  esse  eos  pro  certo  contenderem,   conferas   modo 
luuenahs:  Crispi  iucunda  senectus^^) — mite  ingenium  et: 
Nestorei  Crispi  mitis  prudenti  a. 

Quid  enim?  Hine  uersus  probent  Acilium  consulem  fuisse 
sub  Domitiano?  Ne  possunt  quidem,  si  uere  sunt  Statii.  Con- 
stat  euim,  Statium  Domitiani  expeditiones  Germanicam  et 
Dacicam  in  agone  Albano  celebrasse  ^^)  ut  ipse  dicit  Silu. 
IV  2,  64 

talis  longo  post  tempore  uenit 
lux  mihi,  Troianae  qualis  sub  collibus  Albae 
cum  modo  Germanas  acies  modo  Daca  sonantem 
proelia  Palladio  tua  me  manus  induit  auro. 
Nemo  autem  dubitabit,   quiu  poeta  Germanas  acies  tum 
cecinerit,  cum  recens  earum  esset  memoria,  iam  cum  belkim 
cum  Cattis  gestum  sit  usque  ad  annum  84,  et  ab  anno  fere  86 
usque  ad  a.  90  cum  Dacis  puguatum  sit,  carmen  de  beilo 


*3)  Hauc  locutionem  luueuali  ualde  adamatam  csse  constat,  statim  sequi- 
tur:   Montani  uenter. 

^^)  De  his  tantum  caiminibus  in  All>auo  recitatis  cogitari  pc.sse  puto,  nam 
unquam  poetam  epico  carmine  res  a  Domitiano  gestas  seu  potius  non  gestas 
tractasse  aut  tractare  sibi  proposuisse,  ut  imperatori  iuitio  Tiiebaidis  et  Achil- 
leidis  et  Silu.  IV  4,  95  polUcetur,  mihi  incredibile  uidetur. 

Germanico  uix  post  annum  86  a  Statio  componi  potuit. 
M'  Acilius  Glabrio  filius  autem  consul  fuit  a.  91,  cum  M.  Ul- 
pio  Traiano,  unde  efficitur  ut  consulem  Glabrionem  filium 
Statius  commemorare  in  eo  carmine  non  potuerit.  Hunc 
Glabrionem  cos.  a.  91  eius  quem  luuenalis  concilio  illo  ridi- 
culo  derhombohabito  interfuisse  dicit,  filium  fuisse  inde  coUigo, 
quod  poeta  patrem  aequaeuum  Crispo  septagenario  (mortuus 
enim  esse  uidetur  anno  fere  93  octagenarius  cf.  Quintilian. 
X  1,  119)  dicit  et  ex  Dione  LXVII  c.  14  ubi  falsa  protulit 
Reimarus.  In  hoc  igitur  utique  errauit  scholiasta  siue  quisquis 
fuit,  Acilius  ille  si  Statii  hi  uersus  sunt  pater  esse  debet,  quod 
inde  quoque  effici  uidetur,  quod  una  cum  Crispo  et  Veientone 
(ut  apud  luuenalem)  inter  proceres  nominatur.  Atque  haec 
quidem  de  quarto  uersu.  Alterius  initinm  aperte  est  corrup- 
tum.  Veientoni  enim  non  Fabio  sed  Fabricio  nomen  fuit.  Sed 
quod  Ottoni  lahnio  (in  Mus.  Rheu.  YIIII  1854  p.  627)  repo- 
nendum  esse  uisum  est  'Fabricio',  deleto  'et',  non  uerum 
existimo,  non  enim  debuit  Fabricius  Yeiento  pleno  nomine 
appellari  cum  Yibius  Crispus  cognomiue  solo  uocetur.  Deinde 
cum  Crispi  mitis  prudentia  esset  commemorata  etiam  Yeien- 
toni  laudans  aliquod  epithetum  additum  esse  expectamus. 
Denique  de  tribus  consulatibus  a  Crispo  et  Veientone  gestis 
plane  nihil  constat.  luuenalis  scholiastam  ad  lY  81  perperara 
de  C.  Passieno  Crispo  loqui  uidit  Lipsius,  de  Yibio  Crispo  id 
tantum  scimus,  ante  annum  67  [quo  curator  aquarum  factus 
est]  eum  consulem  fuisse,  de  consulatu  secundo  et  tertio  nihil 
traditum  est.  Neque  aliter  in  Fabricio  res  se  habet,  quin  etiam 
uerba  Victoris  quem  dicunt  'consulari  honore  functus  erat 
apud  Domitianum'  (epit.  XII)  demonstrare  uidentur,  ei  non 
plus  semel  consulatum  obtigisse.  Quae  omnia  hos  uersus 
ualde  suspectos  mihi  uidentur  reddere.  Sed  unde  uenerint, 
utrum  ipse  Valla  eos  finxerit,  atque  mira  quidem  astutia  taies 

quales  hodic  extant  iuitio  trunoatos.  au  aliuude  eos  sumpserit, 
quis  hoc  diiudicet? 

Sed  ut  iu  uiam  unde  egressus  suui  redeani  uomiuum  eo 
rum,  quibus  Statius  carmina  sua  dedicauit^  uounulla  emen- 
datiora  praebet  Politiani  conlatio  plerumque  adsentiente  Rhe- 
digerano,  cum  tamen  hodie  errores  editionis  principis  retinean- 
tur.  Scribendum  est  Nouius  Vindex,  Vinius  Maximus,  Plotius 
Grypus^''),  Abascantus  (Abascantius  in  titulis  nisi  ualde  sus- 
pectis  non  legitur).  Deinde  non  satis  iusta  causa  mutasse  ui- 
dentur  uiri  docti  traditam  formam  'Violentilla',  nam  quam 
Marklandus  adferre  studet  analogia  nulla  est;  iam  cum  nus- 
quam  haec  uox  in  inscriptionibus  inueniatur  acquiescendum 
esse  existimo  in  antiqui  codicis  lectione. 

Ex  iis  quae  exposui  satis  adparet,  in  paruis  rebus  nonmm- 
quam  nostros  codices  ab  archetypi  scriptura  aberrasse,  gra- 
uiora  autem  menda,  quibus  Statii  sihiae  sunt  inquiuatae,  iam 
iu  illo  fuisse.  Quae  praeterea  de  archetypo  scimus,  admo- 
dum  pauca  sunt.  In  Gallia  a  Poggio  repertum  esse  uulgo  cre- 
dunt,  sed  ne  hoc  quidem  mihi  satis  constat.  Quamquara  negari 
non  potest,  Poggium  etiam  in  GaUia  fuisse  ibique  libros  con- 
quisiuisse;  Nonium  enim  Marcelhim  Parisiis  inuenit  et  inde  ad 
Nicolaum  Nicohim  transmisit^  ut  ex  epistuk  eius  inedita  disci- 
mus,  de  qua  loquitur  Tonelh,  qui  Ubrum  quem  Shepherd  de 
Poggii  uita  anghce  conscripsit,  iu  Italorum  hnguam  transhitam 
edidit  (I  96),  et  Mehus  in  praef.  editionis  epist.  Ambrosii  Tra- 
uersarii  p.  XXXVII.  Et  ipse  Poggius  in  oratione  quam  in  funere 
Nicohii  NicoH  habuit  commemorat  Hbros  'quos  e  Germanorum 
Gallorumque  ergastuHs' sua  diUgentia  eripuerit.  Sed  PoHtia- 


^•^)  Codd.  Gripus  ut  Mediceus  in  Tac.  h.  III  j2  IV  HU.  unaiu  i..iui.im 
docemur  tabula  fratruni  Arual.  apud  Henzcuum  relazion.  p.  43  a.  65,  quam- 
quani  eundeni  esse  consulcm  auni  88  ct  liuuc,  cui  Statius  IV  9  scripsit,  non 
admoduui  mihi  uidetur  probabile. 

nus  ipse  non  adcnrate  sciuisse  uidetur,  unde  hic  Statii  codex 
in  Poggii  manus  uenerit,  cum  enim  in  fine  conlationis  suae  di- 
cat:  'incidi  in  exemplar  Statii  siluarum  quod  ex  Gallia  Pog- 
gius  Gallica  scriptum  manu  in  Italiam  adtulerat',  ad  uersum 
illum  qui  in  carmine  I  4  post  octagesimum  primum  perperam 
insertus  est,  adscripsit:  liic  uersus  deest  in  libro  uetustissimo 
Poggi  qui  e  Germania  in  Italiam  relatus  est. 

Neque  quod  Imhofius  adfert  argumentum :  nostrorum  codi- 
cum  consensum  in  scribendis  uocabulis  'plantus  cintus'  docere, 
non  in  Germania  archetypum  scriptum  fuisse,  uUam  uim 
habere  existimo,  haec  uitia  a  librariis  florentinis  qui  Poggii 
codicem  describebant  profecta  esse  possunt,  inueniuntur  enim 
in  aliis  quoque  carminibus  quae  in  codice  Rhedigerano  ab  ea- 
dem  scripta  manu  extant,  et  haud  raro  Politianus  hoc  uitium 
correxit. 

Sed  utut  haec  res  se  habet,  multa  extant  uestigia  archety- 
pum  satis  uetustum  fuisse,  etsi  haud  pauca,  quae  ad  ortho- 
graphiam  spectant,  in  nostris  codicibus  oblitterata  sunt,  neque 
Politianus  id  egit,  ut  in  his  minutiis  quoque  semper  ueterem 
manum  reduceret;  cuius  modi  nonnulla  adtulit  Imhofius,  ad- 
dam  haec :  equs  loqutus  adloqutio  secuntur  cohercet  prosequtus 
harena  cena  erilis.  Accusatiui  pluralis  in  is  exeuntis  exempla 
plura  in  Rhedigerano  conseruata  sunt  quam  ex  Passouii  con- 
latione  apparebat,  et  tamen  nonnunquam  es  occurrit^  ubi  Poli- 
tianus  ueterem  formam  in  archetypo  fuisse  testatur.  Constan- 
ter  fere  legitur  forma  contracta  in  genetiuo  singularis  nomi- 
num  propriorum  in  ius  exeuntium.  ^^) 

Quo  scripturae  genere  fuerit  exaratus,  uix  reperiri  posse 
puto,  nam  quod  interdum  inter  se  commutantur  g  et  c 
(orico,  uincere  i.  e.  iungere,  ligarem  pro  dicarem),  i  et  t  et 


^^)  cf.  Mommsen  Hermae  uol.  I  p.  461. 

—  de  Poggiano  codice  certum  iudiciura  non  permittit.  Sed 
illud  non  intellego,  quo  modo  Imhofius,  postquam  ipse  codicem 
inspexit,  adfirmet^^)  archetypum  saeculo  nono  uel  decimo 
scriptum  esse  ex  considerata  Rhedigerani  in  scripturae  genere 
imitatione  suspicari  posse.  Continet  enim  iste  codex  praeter 
Statii  siluas  Vergilii  catalecta  et  raulta  inferioris  latinitatis  car- 
mina,  omnia  eadem  scripta  litterarum  forma,  ita  ut,  nisi  haec 
quoque  ex  noni  uel  decimi  saeculi  codice  descripta  esse  con- 
tendere  uelit  concedat  oportet,  nihil  hinc  collegi  posse.^^)  Sed 
cum  Otto  Mueller^^)  nos  docuerit,  Caroli  Magni  tempore  uiris 
doctis  Statii  Siluas  notas  fuisse,  ueri  siraile  est,  illud  saeculum 
ut  alios  scriptores  ita  etiam  hanc  Statianae  poesis  partem  no- 
bis  conseruasse,  et  Poggianum  librum  aut  ipsum  illo  tempore 
scriptum  esse  aut  certe  ex  illius  aetatis  codice  manasse. 


^^)  Ecloga  ad  uxor.  p.  4. 

*^)  Ceterum  non  noni  uel  decimi  sed  duodecimi  uel  tertii  decimi  saeculi 
scripturae  formam  edoctus  erat  is  qui  codicem  R  scripsit,  admiscuit  autem 
saepissime  saeculi  XV  formas  (uelut  constanter  fere  littera  a  ita  est  picta  ut 
nos  hodie  scribimus). 

49)  Mus.  Rhen.  XVIII  190. 


HERMANNUS  NOHL  DE  UITA  SUA. 


iN  atus  sum  Strombachii,  iu  paruo  uico  piupe  Coluuiam  Agrippiucusem  sito 
d.  XVII  m.  lan.  a.  h.  s.  L.,  patre  Hermanno  Adolfo,  matre  Carolina  e  gente 
Bickenbachiana,  quibus  sujierstitibus  laet(>r.  Fidem  protiteor  cnangelicara. 
Puerulo  me  admodum  parentes  sedem  transtulerunt  in  urbem  MuUieim  ad 
Rhenum  ilhim  sitam.  Patris  ibi  carissimi  primuui  discipliua  usus  sum,  deinde 
per  bienniura  progymnasii  Mulheinieusis,  pcr  (piadricnniura  gyranasii  Colo- 
niensis  eius  quod  uocatur  'an  MarccUen  fui  discipulus.  Aestate  a.  h.  s.  LXVII 
maturitatis  testimonio  instructus  uniuersitatem  Fridericiam  Guilelmiam  Rhe- 

nanam  adii,  ubi  per  bis  sex  menses  scholis  interfui  0.  lahnii,  Kleinii,  L.  Muel- 
leri,  Schaeferi,  Springeri,  Useneri.  Deinde  ad  hanc  almam  matrem  Beroli- 
nensem  commigraui,  et  per  hos  quinquiens  sex  menses  audiui  uiros  clarissimos: 
Bonitzium,  Droysenum,  Harmsium,  Hauptium,  Huebnerum ,  laffeium,  Kirch- 
hoffium,  Mommsenum,  Trendelenburgium,  Seminarii  philologici  per  quater 
sex  menses  fui  sodalis  ordinarius.  praeterea  Kirchhoffius  ut  Graecis,  Momm- 
senus  ut  Romanis  exercitationibus  adessem  benigne  permiserunt.  Quibus  uiris 
omnibus  debitas  hoc  loco  ago  gratias. 


SENTENTIAE  CONTEOUERSAE. 


I.  Horatii  satir.  II,  1  ante  annum  719  (Frankius  724),  II,  6 
intra  annos  719  et  721  (Frankius  post  723)  scripta  est. 
II.  Statius  siluar.  IV  praef.  u.  13  scripsit:   sed  mihi  citra 
(contra  codd.)  hoc  quoque  ius  artissime  carum. 

III.  In  eiusdem  Achill.  I,  394  legendum  esse  existimo:  hic 
lanam  tractare  (famam  narrare  codd.)  doce. 

IV.  Apud  Plutarchum  in  uit.  Galbae  c.  XVIII  6  legitur :  wc, 

Zi    /Cxl    [J.'h    TOGOUTOV,    oCkX  OGO^J    NspCOV    sSwZSV,    OLTZO^di- 

GPVTo;;  post  togoutov  nonnulla  uocabula  interciderunt. 
V.  Perperam  ii,  qui  Herodotum  interpretantur,  non  ita  ut 
uulgo  loquebantur  eum  scripsisse ,  sed  poetica  uocabula 
orationi  admiscuisse  statuunt. 

